text:
मैथिली, हिन्दीमे रचना करैत साहित्य साधनामे लागल, मैथिली फ़िल्म 'पीरितिया' सं अपन फ़िल्मी कैरियर प्रारंभ करयबला उत्साही कलाकार सत्येन्द्र सं भास्कर झाक संगे भेल गप्प-शप्पक किछु अंश—
सर्वप्रथम अहां अपन प्रारंभिक जिनगी, शिक्षा-दीक्षाक बारेमे किछु बताबी?
मूलरूपसं हम मधुबनीक रहनिहार छी, मुदा सम्प्रति दरंभंगा कें कर्मभूमि बनौने छी. मैथिली साहित्यमे एमए केलाक बाद हम एखन पीएचडी कए रहल छी. हमर शोधक विषय अछि- आधुनिक मैथिली नाटकमे महेन्द्र मलंगियाक योगदान: एक विश्लेषणात्मक अध्ययन. एकर अलावे एखन हम मास कम्यूनिकेशन तथा जर्नलिज्ममे पीजी डिप्लोमा सेहो कए रहल छी. दरभंगा रेडियो स्टेशनक लेखा विभागमे कार्यरत छी. वर्ष 2007मे हमर लघुकथाक एकटा पोथी 'अहीं के कहै छी' प्रकाशित भेल अछि.
अहांक अभिनय दिस कोना आ कहिया रुझान भेल ? अभिनय करबाक प्रेरणा कतय सं भेटल?
हमर बाबूजी अमर चन्द्र झा, गयामे छलाह आ 5 कक्षा धरि ओहि ठाम हमर पढाइ-लिखाइ भेल. बाबूजी ओतय प्रोफ़ेशनल नाटक करैत छलाह. बाबू जी बम्बइ चलि गेलाह आ किछु संघर्षक बाद ओ हिन्दी सिनेमामे सहायक निर्देशकक रूपमे काज करय लगलाह. केदार नाथ शर्मा, धीरुभाइ देशाई, नाना भाइ भट्ट (महेश भट्टक पिताजी) आदि संग लगभग 22 गोट हिन्दी आ 1टा गुजराती फ़िल्म केलाह. एहि प्रकारे अपन घरक फ़िल्मी वातावरण आओर फ़िल्मानुरागी पिताक गहीर प्रभाव हमरा पर पड़ल. बादमे अपन अभिनय कें निखारबाक लेल हम रंगमंच सं जुड़ि काज करय लगलहुं.
अहांक बाबूजी कोन-कोन हिन्दी फ़िल्ममे सहायक निर्देशक रहथि, किछु बता सकैत छी?
हुनक प्रमुख फ़िल्ममे 'संत ज्ञानेश्वर', 'महासती अनुसूया', 'स्पाय इन रोम', 'चोर दरबाजा', 'फ़्लाईंग मैन', 'सेजल सुमरो' (गुजराती) किशोर साहूक संग "नया मंदिर", नाना भाई भट्ट संग 'मशाल' आदि किछु नाम अछि.
अहांक पहिल पहिल फ़िल्म छल श्याम भास्कर द्वारा निर्देशित मैथिली फ़िल्म 'पीरितिया'. ई फ़िल्म अहां कें कोना भेटल छल?
श्याम भास्कर जी प्रयोगधर्मी लेखक आ निर्देशक छथि जे सदिखन मैथिली सिनेमाक प्रति गंभीर चिन्तनमे लागल रहैत छथि. ओ हमरा कथाकार आ कविक रूपमे पहिने सं चिन्हैत छलाह, मुदा जखन कास्टिंग कएल गेल त' ओ हमरा एकटा भूमिका देलनि, रंनिंग रोल छलै. शूटिंग समाप्त भेलाक बाद हम श्याम भैयासं डेरायत डेरायत पुछलियनि जे हमर काज केहन लागल ? ओ कहलाह जे हम अहाकें रोल द' कोनो गलती नहि केलहुं. हुनक उत्साहपूर्ण बोल हमर कानमे जेना मिसरी घोरि देने होअय, जेना बुझायल. एहि सं हमर उत्साह बनल रहल आ अभिनयक क्षेत्रमे आगू बढबाक प्रेरणा सेहो भेटल.
सर्वप्रथम अहां अपन प्रारंभिक जिनगी, शिक्षा-दीक्षाक बारेमे किछु बताबी?
मूलरूपसं हम मधुबनीक रहनिहार छी, मुदा सम्प्रति दरंभंगा कें कर्मभूमि बनौने छी. मैथिली साहित्यमे एमए केलाक बाद हम एखन पीएचडी कए रहल छी. हमर शोधक विषय अछि- आधुनिक मैथिली नाटकमे महेन्द्र मलंगियाक योगदान: एक विश्लेषणात्मक अध्ययन. एकर अलावे एखन हम मास कम्यूनिकेशन तथा जर्नलिज्ममे पीजी डिप्लोमा सेहो कए रहल छी. दरभंगा रेडियो स्टेशनक लेखा विभागमे कार्यरत छी. वर्ष 2007मे हमर लघुकथाक एकटा पोथी 'अहीं के कहै छी' प्रकाशित भेल अछि.
अहांक अभिनय दिस कोना आ कहिया रुझान भेल ? अभिनय करबाक प्रेरणा कतय सं भेटल?
हमर बाबूजी अमर चन्द्र झा, गयामे छलाह आ 5 कक्षा धरि ओहि ठाम हमर पढाइ-लिखाइ भेल. बाबूजी ओतय प्रोफ़ेशनल नाटक करैत छलाह. बाबू जी बम्बइ चलि गेलाह आ किछु संघर्षक बाद ओ हिन्दी सिनेमामे सहायक निर्देशकक रूपमे काज करय लगलाह. केदार नाथ शर्मा, धीरुभाइ देशाई, नाना भाइ भट्ट (महेश भट्टक पिताजी) आदि संग लगभग 22 गोट हिन्दी आ 1टा गुजराती फ़िल्म केलाह. एहि प्रकारे अपन घरक फ़िल्मी वातावरण आओर फ़िल्मानुरागी पिताक गहीर प्रभाव हमरा पर पड़ल. बादमे अपन अभिनय कें निखारबाक लेल हम रंगमंच सं जुड़ि काज करय लगलहुं.
अहांक बाबूजी कोन-कोन हिन्दी फ़िल्ममे सहायक निर्देशक रहथि, किछु बता सकैत छी?
हुनक प्रमुख फ़िल्ममे 'संत ज्ञानेश्वर', 'महासती अनुसूया', 'स्पाय इन रोम', 'चोर दरबाजा', 'फ़्लाईंग मैन', 'सेजल सुमरो' (गुजराती) किशोर साहूक संग "नया मंदिर", नाना भाई भट्ट संग 'मशाल' आदि किछु नाम अछि.
अहांक पहिल पहिल फ़िल्म छल श्याम भास्कर द्वारा निर्देशित मैथिली फ़िल्म 'पीरितिया'. ई फ़िल्म अहां कें कोना भेटल छल?
श्याम भास्कर जी प्रयोगधर्मी लेखक आ निर्देशक छथि जे सदिखन मैथिली सिनेमाक प्रति गंभीर चिन्तनमे लागल रहैत छथि. ओ हमरा कथाकार आ कविक रूपमे पहिने सं चिन्हैत छलाह, मुदा जखन कास्टिंग कएल गेल त' ओ हमरा एकटा भूमिका देलनि, रंनिंग रोल छलै. शूटिंग समाप्त भेलाक बाद हम श्याम भैयासं डेरायत डेरायत पुछलियनि जे हमर काज केहन लागल ? ओ कहलाह जे हम अहाकें रोल द' कोनो गलती नहि केलहुं. हुनक उत्साहपूर्ण बोल हमर कानमे जेना मिसरी घोरि देने होअय, जेना बुझायल. एहि सं हमर उत्साह बनल रहल आ अभिनयक क्षेत्रमे आगू बढबाक प्रेरणा सेहो भेटल.
एखन धरि अहां कोन कोन फ़िल्म एवं सीरीयलमे अभिनय केने छी ?
जेना हम कहि चुकल छी, हमर पहिल फ़िल्म छल “पीरितिया”. तकरा बाद अभिजीत सिंहक “ दुलरुआ बाबू”, विजय कुमारक हिन्दी टेलीफ़िल्म “श्यामा दर्शन”, सौभाग्य मिथिला लेल श्याम भास्कर द्वारा निर्देशित सीरियल “डॉ टोपीबाला”, लाइफ़ ओके पर प्रसारित “सावधान इन्डिया”, रवि खन्डेलवाल निर्देशित लघु मैथिली फ़िल्म “कोखि”, श्याम भास्करक “ फ़ेर हेतइ भोर” आदिमे अभिनय केने छी. उदय राज द्वारा निर्देशित मैथिली फ़िल्म “ घोघमे चांद” जल्दिये रिलीज होयत.
' फ़ेर हेतइ भोर' केर मूल कथ्य की थिक? किछु बताबी?
एहि फ़िल्मक कथा राजनैतिक जीवनमे आयल स्खलनक प्रति घुमैत अछि, जाहिमे सत्ताक क्रूरता आ निरंकुशताक दर्शन होयत अछि. फ़िल्मक नायक अपन स्वार्थसिद्धिक लेल कृत्य-कुकृत्यक मध्य कोनो अन्तर नहि करैत छथि. हुनका लेल सत्ता मात्र हितपोषणक पर्याय थिक. एहि फ़िल्मक विषय-वस्तु मैथिली सिनेमाक दर्शक लेल नव अछि. मैथिली मे यथार्थवादी सिनेमाक घोर अभाव अछि. आशा करैत छी जे “फ़ेर हेतइ भोर” सं यथार्थवादी सिनेमाक आरंभ होयत. एकटा आओर खास बात. एहि फ़िल्ममे कोनो गीतक प्रयोग नहि अछि.
बड्ड नीक ! अहां कोन कोन मैथिल अभिनेतासं प्रभावित छी ?
रवि खंडेलवाल, राजीव सिंह, अनिल मिश्रा, मुरलीधरजी आदि किछु गोटे छथि जिनक अभिनय सं हम बेसी प्रभावित छी. ई लॊकनि सम्पूर्ण कलाकार छथि. आ हमहु एकटा नीक कलाकार बनबाक प्रयास कए रहल छी. एहि लेल हमरा एकहन बड्ड काज करबाक अछि. आब आगू देखियौ की होयत अछि.
जेना हम कहि चुकल छी, हमर पहिल फ़िल्म छल “पीरितिया”. तकरा बाद अभिजीत सिंहक “ दुलरुआ बाबू”, विजय कुमारक हिन्दी टेलीफ़िल्म “श्यामा दर्शन”, सौभाग्य मिथिला लेल श्याम भास्कर द्वारा निर्देशित सीरियल “डॉ टोपीबाला”, लाइफ़ ओके पर प्रसारित “सावधान इन्डिया”, रवि खन्डेलवाल निर्देशित लघु मैथिली फ़िल्म “कोखि”, श्याम भास्करक “ फ़ेर हेतइ भोर” आदिमे अभिनय केने छी. उदय राज द्वारा निर्देशित मैथिली फ़िल्म “ घोघमे चांद” जल्दिये रिलीज होयत.
' फ़ेर हेतइ भोर' केर मूल कथ्य की थिक? किछु बताबी?
एहि फ़िल्मक कथा राजनैतिक जीवनमे आयल स्खलनक प्रति घुमैत अछि, जाहिमे सत्ताक क्रूरता आ निरंकुशताक दर्शन होयत अछि. फ़िल्मक नायक अपन स्वार्थसिद्धिक लेल कृत्य-कुकृत्यक मध्य कोनो अन्तर नहि करैत छथि. हुनका लेल सत्ता मात्र हितपोषणक पर्याय थिक. एहि फ़िल्मक विषय-वस्तु मैथिली सिनेमाक दर्शक लेल नव अछि. मैथिली मे यथार्थवादी सिनेमाक घोर अभाव अछि. आशा करैत छी जे “फ़ेर हेतइ भोर” सं यथार्थवादी सिनेमाक आरंभ होयत. एकटा आओर खास बात. एहि फ़िल्ममे कोनो गीतक प्रयोग नहि अछि.
बड्ड नीक ! अहां कोन कोन मैथिल अभिनेतासं प्रभावित छी ?
रवि खंडेलवाल, राजीव सिंह, अनिल मिश्रा, मुरलीधरजी आदि किछु गोटे छथि जिनक अभिनय सं हम बेसी प्रभावित छी. ई लॊकनि सम्पूर्ण कलाकार छथि. आ हमहु एकटा नीक कलाकार बनबाक प्रयास कए रहल छी. एहि लेल हमरा एकहन बड्ड काज करबाक अछि. आब आगू देखियौ की होयत अछि.
अहांक हिसाबे मैथिली फ़िल्म लोकप्रिय नहि होमय केर की-की कारण अछि ?
हमरा जनतवे नीक कथाक अभाव, दक्षता व कुशलता सं तैयार पटकथाक अभाव, निर्देशक-निर्माता द्वारा आर्टिस्टक ड्रेस, मेक-अप सबमे समझौता, आ कहानीमे समय सं पाछू चलबाक सोच जड़ियाएल छै. ओना हमरा बुझने जाबत तक प्रदर्शन व्यवस्था नहि सुधरत, ता धरि मैथिली सिनेमाक प्रगति बाधित होयत रहत. अनेको फ़िल्म त' लैपटॉपे मे रहि जायत अछि. दोसर अहम कारण, प्रोफ़ेशनल डायरेक्टरक घोर अभाव अछि मैथिलीमे, ओना आइ-काल्हि निर्देशक बनबाक होड़ लागि गेल अछि.
मैथिली सिनेमाक भविष्य अहां किनक हाथमे उज्ज्वल देखि रहल छी ?
मुरलीधर जी, अभिजीत सिंह, श्याम भास्कर, उदय राज आदि किछु निर्देशक छथि जे जदि नियमित रूपे फ़िल्म बनाबथि त' नीक संभावना बनत. आजुक समयमे मैथिली सिनेमाक लगातार हिट फ़िल्मक आवश्यकता छै. मनोज श्रीपतिजी सेहो कुशल निर्देशक छथि. हिनको पर मैथिली सिनेमा बहुत निर्भर अछि.
ई आरोप लगायल जा रहल अछि जे मैथिली फ़िल्म कें रीलिज करबाक लेल हॉल नहि भेटैत अछि. से की कारण ?
एहि बारेमे हम विशेष त' नहिं कहब किएक त' हम प्रोडक्शन सं कनियो नहि जुड़ल छी, मुदा जेना सुनै छी जे आन क्षेत्रीय भाषाक एजेन्ट किछु बाधा उत्पन्न करैत छथि.
एहि बारेमे हम विशेष त' नहिं कहब किएक त' हम प्रोडक्शन सं कनियो नहि जुड़ल छी, मुदा जेना सुनै छी जे आन क्षेत्रीय भाषाक एजेन्ट किछु बाधा उत्पन्न करैत छथि.


c: text/html

text:
कलकत्ता. महाकवि विद्यापतिक तिरोधान दिवसक अवसर पर सामाजिक व सांस्कृतिक संस्था विद्यापति स्मारक मंच द्वारा सोमदिन 26 नवम्बर 2012 कें 6 बजे सांझ मे कोलकाता महानगरीक हृदयस्थली सियालदह केर विद्यापति सेतु पर स्थापित विद्यापति प्रतिमा पर श्रद्धास्वररूप माल्यार्पणक कार्यक्रम आयॊजित कयल गेल. विद्यापति प्रांगणमे उपस्थित मैथिल द्वारा विद्यापतिक विविध चारित्रिक, साहित्यिक, सांस्कृतिक पक्ष पर पारस्परिक व वैचारिक आदान-प्रदान केर उपरान्त विद्यापतिक प्रतिमा पर माल्यार्पण कयल गेल. मंचक वरिष्ठ सदस्य शारदानंद झा, विवेकानंद झा, जीबेन्द्र मिश्र, आदित्यनाथ झा (बेगुसराय), बटेश्वर मिश्रा, भास्कर झा आदि लोकनि एहि माल्यार्पण कार्यक्रम मे भाग लेलनि.
ज्ञात हो जे विद्यापति स्मारक मंच, कोलकाता द्वारा आगामी रविदिन 2 दिसंबर 2012 कें विद्यापतिक स्मृतिमे विराट शोभा यात्रा निकालल जायत जे विद्यापति विद्यामंदिर, मुक्ताराम स्ट्रीट सं भोरे 8:30 बजे प्रारंभ भए सियालदह विद्यापति सेतु पर एकर समापन 11 बजे होयत. तकरा बाद एकटा आम सभाक आयोजन कयल जायत जाहि अवसर पर NATMO केर निदेशक डॉ वी सी झा उदघाटनकर्ताक रूपमे उपस्थित रहताह. पुरातत्ववेत्ता डॉ पी के मिश्र एहि कार्यक्रमक अध्यक्षता करताह. पाहुनक रूपमे राज्यक पर्यटन मंत्री कृष्णेन्दु एन चौधरी, उप मेयर श्रीमती फ़रजाना आलम, अजय नारायण सिंह, जे के मिश्रा, विश्वम्भर नेवर आदि उपस्थित रहताह. विदित हो जे ई मंच विगत 14 सालसं कार्तिक धवल त्रोदशीक अवसर पर आयोजित शोभायात्रामे मिथिलाक कलाकृति, सांस्कृतिक, गीत-संगीत, नॄत्य-नाट्य, साम्प्रदायिक-एकता, राजनैतिक चेतनाक जीवंत झांकी प्रदर्शित करैत आबि रहल अछि.
> गिरीश पार्क मे कविपति प्रतिमा पर माल्यार्पण
मिथिला विकास परिषद् दिस सं सेहो विद्यापति कें श्रद्धांजलि देल गेल. गिरीश पार्क अवस्थित विद्यापतिक प्रतिमाक समक्ष परिषद् अध्यक्ष सहित अनेकानेक प्रबुद्ध मैथिल लोकनि कविपति कें श्रद्धा अर्पित कयलनि. परिषद्क प्रशाखा मिथिला महिला मंच केर अध्यक्ष शैल झा सहित सदस्य लोकनि उपस्थित छलीह. एहि अवसर पर काव्य गोष्ठी केर आयोजन सेहो छल. परिषद् अध्यक्ष अशोक झा विद्यापति कें युग प्रवर्तक बतौलनि. श्रद्धांजलि ओ कविगोष्ठी मे शैल झा, अशोक झा, सुनयना झा, वीणा ठाकुर, किरण प्रतिहस्त, किरण इस्सर, तेतरी मंडल, ठाकुर, विमल झा, मो. इसराइल, आमोद झा व अन्य उपस्थित छलाह.
ज्ञात हो जे विद्यापति स्मारक मंच, कोलकाता द्वारा आगामी रविदिन 2 दिसंबर 2012 कें विद्यापतिक स्मृतिमे विराट शोभा यात्रा निकालल जायत जे विद्यापति विद्यामंदिर, मुक्ताराम स्ट्रीट सं भोरे 8:30 बजे प्रारंभ भए सियालदह विद्यापति सेतु पर एकर समापन 11 बजे होयत. तकरा बाद एकटा आम सभाक आयोजन कयल जायत जाहि अवसर पर NATMO केर निदेशक डॉ वी सी झा उदघाटनकर्ताक रूपमे उपस्थित रहताह. पुरातत्ववेत्ता डॉ पी के मिश्र एहि कार्यक्रमक अध्यक्षता करताह. पाहुनक रूपमे राज्यक पर्यटन मंत्री कृष्णेन्दु एन चौधरी, उप मेयर श्रीमती फ़रजाना आलम, अजय नारायण सिंह, जे के मिश्रा, विश्वम्भर नेवर आदि उपस्थित रहताह. विदित हो जे ई मंच विगत 14 सालसं कार्तिक धवल त्रोदशीक अवसर पर आयोजित शोभायात्रामे मिथिलाक कलाकृति, सांस्कृतिक, गीत-संगीत, नॄत्य-नाट्य, साम्प्रदायिक-एकता, राजनैतिक चेतनाक जीवंत झांकी प्रदर्शित करैत आबि रहल अछि.
> गिरीश पार्क मे कविपति प्रतिमा पर माल्यार्पण
मिथिला विकास परिषद् दिस सं सेहो विद्यापति कें श्रद्धांजलि देल गेल. गिरीश पार्क अवस्थित विद्यापतिक प्रतिमाक समक्ष परिषद् अध्यक्ष सहित अनेकानेक प्रबुद्ध मैथिल लोकनि कविपति कें श्रद्धा अर्पित कयलनि. परिषद्क प्रशाखा मिथिला महिला मंच केर अध्यक्ष शैल झा सहित सदस्य लोकनि उपस्थित छलीह. एहि अवसर पर काव्य गोष्ठी केर आयोजन सेहो छल. परिषद् अध्यक्ष अशोक झा विद्यापति कें युग प्रवर्तक बतौलनि. श्रद्धांजलि ओ कविगोष्ठी मे शैल झा, अशोक झा, सुनयना झा, वीणा ठाकुर, किरण प्रतिहस्त, किरण इस्सर, तेतरी मंडल, ठाकुर, विमल झा, मो. इसराइल, आमोद झा व अन्य उपस्थित छलाह.
(Report/Photo : भास्कर झा)

robotstxt: allowed

filter: keep


text:
राैतहट, साअाेन १५ । पूर्व मन्त्री एवं रौतहट क्षेत्र नम्बर ३ के साँसद प्रभु साह एके दिन दुगो नयाँ इलाका प्रहरी कार्यालयके उदघाटन कएले छत । रौतहटके देवाही गोनाही नगरपालिकाके गोनाही बजारपर आ मौलापुर नगरपालिकाके मौलापुर बजारपर पूर्वमन्त्री साह क वर्गके इलाका प्रहरी कार्यालयके स्थापनाके साथे उदघाटन कएले छत ।
पूर्वमन्त्री साहके पहलमे गोनाही बजारपर आ मौलापुर बजारपर इन्स्पेक्टरके दरबन्दी रहल इलाका प्रहरी कार्यालय स्थापना भेल हए । गोनाही बजारपर आजेसे कार्यालय संचालन भेल हए । पहिलेसे अस्थायी प्रहरी चौकी रहल मौलापुरमे आजसे ही इलाका प्रहरी कार्यालय संचालनमे आएल हए । इलाका प्रहरी कार्यालयके उदघाटन करइत एही आर्थिक वर्षमे मौलापुर बजारपर इलाका प्रशासन कार्यालय आ विद्युत कार्यालयके स्थापना होके संचालनमे आबेके स्पष्ट कएले छत । रौतहटके प्रतिव्यक्ति आय बहुत कम रहल अवस्थामे जिलाके स्थानीयबासीके आयस्तर वृद्धिके लेल काम करनाइ जरुरी रहल स्पष्ट कएले छत । कार्यक्रमके सम्बोधन करइत प्रदेश सभा सदस्य कुन्दन कुशवाहा जनताके सेवा करेला जनप्रतिनिधि हरदम लागल रहलासे विकास तथा निर्माणके कामके सभीके सहयोग करेला आग्रह कएले छत । कार्यक्रममे प्रमुख जिला अधिकारी, जिला प्रहरी कार्यालय रौतहट प्रमुख, विभिन्न कार्यालयके कार्यालय प्रमुख तथा सर्वसाधारणके सहभागिता रहल रहे । इलाका प्रहरी कार्यालयके स्थापना होएलासे स्थानीयबासी खुसी भेल हए ।


text:
सुधा मिश्र ।
कोरोना भायरस विश्वमे तबाही मचारहल छै। सभके सुख ,निन आ चैन छिन लेने छै। अहिस बचबाक लेल सरकार लकडाउन लगादेने छै। अखन तकि के परिस्थितिमे इयाह अकर दबाई छै।विज्ञान द्वारा अखन तकि कुनो खास समाधान नई भेटल छै। ताय लेल स्वास्थ्य विज्ञके अनुसार बेर बेर साबुनपानी सँ हाथ धोई। कलेमचे घर पर रही। सकभर बाहर नई निकली।निकलही परे त मास्क पहिर निकली आ सोसल डिस्टान्स बनाक राखी।
लकडाउन भेलाक कारण सभके अपन परिवार सँग समय बितबाक अवसर भेटल छै।सभगोटेअपन अपन परिवार सँग छथि। आदमी समाजिक प्राणी होबाक नाता सँ समाज सँ दुर रहला पर निसंदेह दुखित छै। बाहर निकल लाय मोन उकुसमुकुस होइत छै।सखी बहिनपा दोस्त महिम सँ भेटलाय व्याकुल छै। तहिना आदमी चेतनशील प्राणी सेहो छै। अहि नाता सँ घरमे रहनाई कर्तव्य होब जाइ छै। अपना सर समाज सँ दुर रहब बहुत पीडादाई होइत छै।मुदा संसारके बँचब आ अपने बाँचब अागु इ पीडा तुक्ष छै।
रातिके बाद दिन हेबे करैछै।तहिना कोरोना भगबे करतै ।जीवनमे फेरो सँ सुख शान्ति एबे करतै। आँगनमे पुजा हेबे करतै ।दोस्त पाहुन एबे करथिन। गीतनाद हेबे करतै।एक दोसर सँ मिलबे करतै।मुदा इ कठिन घरीमे सभके विचलित मोनके सम्हारिक चलब बहुत कठिन कार्य छै। घरमे साउस, ससुर,पतिदेव सँग बच्चा के रेखदेख करब चानचुन काज नहि छै। बच्चाके घरमे एकठाम रखनाई बहुत पैघ काज छै। बच्चा जाति खने बाहर जायलेल कानल तँ खने फन्ना चिज खायब लाय जिद्द करब ओकर बालहट छै। ओकरबे करतै। ओकरा लकडाउनमे सम्झाक राखब एकटा नारीए कयसकैत छै।
कहैत छै बुढ बच्चामे किछु फरक नहि होइत छै। बुढारीमे बुढ बच्चा समान भजाति छै। लकडाउनके चल्तै हरियर सागसब्जी आ फलफुल भेटब सेहो दिक्कत। किनको ब्लड प्रेसर तँ किनको सुगर।केउ युरिक एसिड सँ परेशान तँ किनको हर्टके प्रोबलेम।एहनो प्रतिकुल परिस्थितिमे सबके खानपानके ध्यान रखैछै। बच्चा अा पतिदेवके तरुवा भोजन तँबिमारके पथ परहेजक अोरियान करैत छै। सभके सम्झा बुझाक मोन भरैत छै। घरीघरी चाय । किनको बिना चिन्नीके तँ किनको चिन्नी देल।बच्चा सभके घरी चकलेट तँ घरी बिस्कुट – नुडल्स। खने माय चटपटी खायब तँ खने गुपचुप।एके टाँग पर नचैत रहैछथि नारी। अपन देहक आराम कहाँ? रातिमे अोछ्यान पर जाइते बेहोस भय अचेत भजाति छै।
सचमे अतेक चिजके सम्हारिक चलब नारीए के बसके बात छै।अहिलेल साहस आ धैर्यता चाहिँ। शान्त आ परोपकारी करेज चाहिँ।सेवाभाव सँ ओतपोत मोन चाहिँ। निर्मल ,निष्पक्ष ,कंचन आ गंगा सन पवित्र आचरण चाहिँ। पहाड सन अटल परिवार प्रति निष्ठा चाहिँ।सागर सन गहिर दु:ख छुपबाला ठोर पर मुस्की चाहिँ।शब्दमे वर्णन करब मुस्किल। नमन अछि नारीके।ताय चाणक्य कहल जे पुरुष सँ छअ गुना बेसी धैर्यशाली नारी होइत अछि।
सुधा मिश्र ।


text:
गोहाटी: एहि बरखक बाल साहित्य पुरस्कार हेतु साहित्य अकादेमी दिस सं सात कहानी संग्रह, छओ कविता संग्रह, एक उपन्यास, एक निबंध आ आठ लेखक कें बाल साहित्य मे समग्र योगदान हेतु चयनित कएल गेल अछि. साहित्य अकादेमी केर अध्यक्ष डॉ विश्वनाथ प्रसाद तिवारी केर अध्यक्षता मे भेल अकादेमी केर कार्यकारी मंडलक बैसक मे निर्णायक मंडल द्वारा चयनित पोथी ओ लेखक कें बाल साहित्य पुरस्कार लेल अनुमोदित कएल गेल. मैथिली लेल एहि बरखक बाल साहित्य पुरस्कार लेल (स्व.) जीवकांत कें कविता संग्रह 'हमर अठन्नी खसलइ बन मे' हेतु चुनल गेल अछि. चयन समितिक डॉ धीरेन्द्रनाथ मिश्र, डॉ इंद्रकांत झा ओ डॉ प्रभास कुमार झा केर अनुमोदन पर जीवकांत कें मरणोपरांत पुरस्कार लेल चुनल गेल अछि.
(Report: मिथिमीडिया ब्यूरो)
(Report: मिथिमीडिया ब्यूरो)


text:
टम ह्याङ्क्स
थोमस जेफरी ह्याङ्क्स (जन्म जुलाई ९ १९५६) एक अमेरिकी अभिनेता छथि जे लोकप्रिय एवम उत्कृष्ठ समालोचित चलचित्रसभमे उल्लेख्य भूमिका खेल सुप्रसिद्द अछि। अपन अभिनय क्षमताक लेल प्रसिद्दि पावने अछि , आ फरेस्ट गम्पको निमुखो सँ, फिलाडेल्फियाक प्रेरणादायी नेत्रित्व आ, अपोलो १३ क डुटि रहै कमाण्डर धरि बहुत प्रकारक भूमिका सक्षम अछि। ह्याङ्क्स सामान्यतया प्रेरणादायी असल ब्यक्तिक भूमिका न्यानोपनका साथ निभाउन सक्षम अछि, मुदा रोड टु पर्डिशनमे ज्यानमाराक भूमिका खेलैके लेल सक्षम अछि।
सन्दर्भ सामग्रीसभ[सम्पादन करी]
- ↑ Kim, Susanna (मई २२, २०१४), "The Richest Actors in the World Are Not Who You Expect", ABC Good Morning America, अन्तिम पहुँच अगस्त ५, २०१४।


text:
दोसर सोशल मीडिया मीट मे लोक होएत सम्मानित
फेसबुक ग्रुप ‘’सहरसा’’ क परिकल्पना उतरल धरातल पर
सहरसा । पिछला साल जेंका एहि साल सेहो सोशल मीडिया आ साहित्य क दिग्गज क जुटानी सहरसा मे होएत । फेसबुक पर बनल सहरसा ग्रुप क परिकल्पना पिछले साल जेंका एहि साल सेहो सफल होएत । साहित्य आ सोशल मीडिया क एहि जुटानी मे सहरसा क बहुत रास कवि, साहित्यकार आ सोशल मीडिया क दिग्गज एक ठाम बैसताह। जेकरा आभासी दुनियाँ में जनैत छी ओकरा स सोझा साक्षात्कार होएत।
21 अगस्त कए सहरसा क स्थानीय रेड क्रॉस सभागार में फेसबुक पर बनल सहरसा ग्रुप क सभ गोटे एक ठाम बैसत आ साहित्य क रसमंजरी संगे सोशल मीडिया क उपयोगिता पर चर्चा होएत। सहरसा ग्रुप क एडमिन कुमार रविशंकर क ई परिकल्पना छल जे पिछला दू साल से धरातल पर उतरि रहल अछि। एहि सोशल मीडिया मीट मे मुख्य अतिथि क रूप ‘’परिकल्पना’’ क संस्थापक आ निदेशक रविन्द्र प्रभात छथि । संगे एहि मीट मे सथानीय कवि आ मीडिया आ साहित्य क लोग आउताह।
कार्यक्रम क रूपरेखा बताबैत एडमिन रविशंकर बतेलथि जे एहि कार्यक्रम मे सोशल मीडिया क उपयोगिता पर चर्चा संगे विभिन्न प्रकार सांस्कृतिक कार्यक्रम होएत। संगे स्थानीय साहित्य, मीडिया आ सोशल मीडिया क किछु गोटे कए सम्मानित कैल जाएत ।


text:
मिथिला विश्वाविद्यालय मे भेल भारती मंडन सोसियोलॉजी आॅफ सेनिटेसन चेयर केर स्थापना
सावित्री कुमारी/ रामबाबू झा
दरभंगा । सुलभ इंटरनेशनल केर संस्थापक डाॅ. बिंदेश्वरी पाठक कथन अछि कि स्त्रीगण तखनहि सशक्त भ’ सकैत अछि जखन कन्या भ्रुण हत्या पर रोक लगाओल जाए। संगहि स्त्री-पुरुष केर अनुपात ठीक करबाक लेल बालिका सभकें शिक्षित करबाक अपील कएलाह। अहि अवसर पर भारतीय मंडन सोशीओलाॅजी आॅफ सेनिटेसन चेयर केर स्थापनाक घोषणा सेहो कएलाह।
ओ आई स्नातकोत्तर समाजशास्त्र विभाग द्वारा नारी सशक्तीरकरण विषय पर आयोजित संगोष्ठिक उद्घाटन करैत उक्त विषय रखलनि।। ओ स्पष्ट कएलनि कि पुरातन युगे सँ श्रद्धा आऔर विश्वास स्वरूपा नारी कोनहु क्षेत्रमे पुरुष सभसँ पाछा नहि छलीह। मध्यकालमे बदलैत परिस्थितिय कारण नारी केर भोग विलासिताक वस्तु बुझय जाए लागल जाहिसँ हुनका घरक छहरदीवारीक भीतर बंद रहय पड़लनि। अहि कारण सँ बाल-विवाह आ सती प्रथा जकाँ कुरीति सभ सेहो पएर पसार’ लागल। आधुनिक कालमे महिला सभ विश्व मंच पर अपन विजय पताखा फहरबैत अछि। वेद सभमे महिलाक विद्या, धन आऔर ताकतिकें प्रतिमूर्ति केर संज्ञा देल गेल अछि। हुनकर मत छलनि जे ओहि कालमे नारी कखनहुँ अपन क्षमताकें दुरुपयोग नहि कएलीह। बल्कि ओ मानव आऔर समाजकें विकासमे अपन शक्तिक सदुपयोग कएलीह।
आगु ओ कहैत अछि कि समाजशास्त्रीक काज अछि कि समाजमे समानता स्थापित करब। अहिंसाकें माध्यमसँ समाजमे समरूपता स्थापित करबाक प्रयास समाजशास्त्रीकें करबाक चाहि। जाति एवम धर्म अधलाह नहि अपितु ओहिमे जे विभेद अछि ओ अधलाह अछि। समाजशास्त्री क्रियाशील बनय, केवल पोथी आ वर्ग लेलासँ काज नहि चलय बला अछि। सुलभ इंटरनेशनल सोशल सर्विस आर्गेनाईजेशनकें केंद्रमे सामाजिक दर्शन भेटैत अछि। देशक सभ तरहक विसंगति सभसँ मुक्त करयबाक अछि। खासकय ओहन लोक सभकेँ मुक्त करयबाक हेतु सुलभ प्रयासरत अछि जे सामाजिक वर्गीकरणमे सबसँ पछिला पायदान पर अछि आऔर पारंपरिक तौर पर अन्य लोकक मैला साफ करैत आबि रहल अछि।
ई सभटा काज स्त्रित्वक द्वारा कएल गेल अछि। ई बाट अहिंसा, प्रेम, सद्भावना, दया, करुणा आऔर स्नेहक होयत अछि।अहि लेल नैS त’ वेद-पुराणकें पन्ने फाड़बाक जरूरत अछि आ नैS कतहु धरना प्रदर्शन केर, आजुक नारीकें अपन अधिकार आऔर कर्तव्यक बोध छन्हि। अपन गरिमाक ज्ञानक संगहि स्वाभिमानक रक्षा करब नीक जकाँ अबैत अछि। आब ओ नैS त’ जयशंकर प्रसादक केवल श्रद्धा आऔर विश्वासक प्रतीक अछि आ नैS मैथिलीशरण गुप्तक अबला । ओ पुरुष सभकेँ समकक्ष अधिकार सभक अधिकारिणी अछि।
वैश्विक स्तर पर स्त्रीगण सशक्त भ’ रहलीह अछि, मुदा हुनकर- उत्थानके लेल, समाजमे बरोबरि केर अधिकार दिआब’ लेल आऔर प्रयासक आवश्यकता अछि। एहिलेल जरूरी अछि कि कन्या भु्रण हत्या कें रोकल जाए। स्त्री पुरुष केर अनुपात ठीक करैत नारीकें शिक्षित बनेबाक प्रयास हेबाक चाहि।
अहि अवसर पर बीज भाषण बनारस हिंदू विश्वविद्यालय केर प्राध्यापक डाॅ. ए.के. पांडेय संबोधन करैत कहलखिन कि नारी सेहो मानव होयत अछि आऔर हुनकहूँ समानताक अधिकार भेटक चाहि। कहबाक लेल त’ हुनका बहुत अधिकार देल गेल अछि मुदा एखनहुँ सुधारक बेस खगता अछि। एहिलेल सरकारक साथ-साथ समाजकें सेहो काज करय पड़तन्हि।
नगर विधायक संजय सरावगी कहैत अछि कि प्रधानमंत्री नरेन्द्र मोदी देशक सीमानक रक्षा केर जिम्मेवारी सेहो महिलाकें देने अछि। आ ओतय विदेश सभमे देशक छवि निखारबाक लेल जिम्मेवारी महिलाक कन्हा पर अछि। अहिसँ अनुमान लगा सकैत छी जे प्रधानमंत्री नरेंद्र मोदीक नारी सशक्तिकरणकें प्रति केहन सोच अछि। एतबहि टा नहि केंद्र सरकारक योजना सभक केंद्र बिंदु महिला सेहो अछि। बिहारक मुख्यमंत्री नीतीश कुमार केर नेतृत्वमे नारी सशक्तिकरण केर मामिलेमे बिहार देशमे ऊँचगर स्थान पर अछि।
संगोष्ठीकें उद्घाटन सत्र केर संबोधित करैत ललित नारायण मिथिला विश्वविद्यालय केर कुलसचिव डाॅ. मुस्तफा कमाल अंसारी कहलनि कि नारी कोनहु समाजक आधा जनसँख्याक प्रतिनिधित्व करैत अछि। अहि कारणसँ हुनक उन्मुखीकरण आ विकासक लेल सभके सदैव प्रयास करैत रहबाक चाहि। नारी जँ विकास करतीह त’ समाज विकास करबे करत। बनारस हिंदू विश्वविद्यालय केर प्राध्यापक प्रो. ए. के. पाॅल कहैत अछि कि नारीक उपेक्षित सँ समाज उपेक्षित होयत अछि।
भूमंडलियाकरण केर दौरमे सेहो महिला सभक उचित अधिकार नहि भेट रहल अछि।महात्मा गाँधी आओर बिहारक मुख्यमंत्री नीतीश कुमारक महिला केर विकासमे महत्वपूर्ण भूमिकाक चर्चा करैत कहैत अछि कि जहाँ गांधी अपन दर्शनमे नारी सशक्तिकरण पर जोर देने अछि ओतय नीतीश कुमार सेहो गांधीक दर्शन केर मूर्त रूप देलक अछि। ओ कहलनि कि संस्था सभ एवम राज्य केर मजगुत करबाक आवश्यकता अछि। नारीकें जतय आजादीक संगहि सुरक्षा देबाक जरूरी अछि। आपसमे समन्वय स्थापित भेला सँ सार्थक वोध आ नारी सशक्तिकरण होयत। छात्रा सभकेँ अंग्रेजीक साथ-साथ कंप्यूटर केर ज्ञान देबाक जरूरत अछि। संगोष्ठी केर अध्यक्षता करैत ललित नारायण मिथिला विश्वविद्यालय केर प्रति कुलपति प्रो. जय गोपाल कहैत अछि कि नारी सशक्तिकरण हेतु विश्वविद्यालय प्रयासरत अछि। नारी सशक्तिकरण बहुत पुरान विषय अछि मुदा आइयो ई प्रसांगिक अछि। वातावरणमे शारीरिक रूप सँ पुरुष केर ताकतवर बतेलक जेकर लाभ ओ सभ उठेलक अछि। तेँ नारी सशक्तिकरण केर मुद्दा विद्यमान अछि। नारी शारीरिक रूप सँ कमजोर होयत अछि तेँ ओकरा ताकतवर बनय पड़तनि आ तखन जाकS नारीक सशक्तिकरण होयत। विधायक डाॅ. फैयाज अहमद अपन संबोधनमे कहलनि कि नारी सशक्तिकरण समयक मांग अछि। अहि अवसर पर डाॅ. बिंदेश्वरी पाठक केर भारत रत्न सँ सम्मानित करबाक लेल प्रस्ताव पारित कएल गेल। संगोष्ठीमे आएल अतिथिक स्वागत विभागाध्यक्ष प्रो. विनोद कुमार चैधरी कएलनि आ मंच संचालन डाॅ. पुतुल सिंह कएलनि।


text:
ⓘ स्मृति मेहरा
स्मृति "सिमी" मेहरा भारतक महिला गोल्फ खेलाडी छी। ओ पहिल भारतीय महिला गोल्फर छी जे महिलासभक लेल दुनियाक प्रमुख गोल्फ दौराक सदस्य बनल। ओ अमेरिका स्थित एलपिजिए दौरा केनए अछि। हुनका भारतमे महिला गोल्फक लेल एक अग्रणी आ एक स्तम्भक रूपमे जानल जाएत अछि। स्मृतिक जन्म कोलकातामे भेल आ हिनकर शिक्षा दीक्षा कलकत्ता विश्वविद्यालय सँ भेल छल।
सन् १९९४ मे मेहरा एक व्यावसायिक गोल्फर बनि गेल छल। मेहरा सन् १९९६ मे मुख्य एलपिजिए दौरामे पदोन्नति प्राप्त करवाक लेल सन् १९९६ मे दोसर स्तरीय फ्यूचर्स दौरा पर एक बेर जीत प्राप्त केनए छल, जे हुनका सन् १९९७- सन् १९९९ आ सन् २००१- सन् २००४ धरि खेलऽमे मद्द्ति केलक। सन् २००५ मे महरा अपन कन्धाक शल्यक्रिया करौलक आ शीर्ष स्तर पर अपन जगह पुन: स्थापित करवाक उद्देश्य सँ सन् २००६ मे फ्यूचर्स दौरा पर खेलनाए आरम्भ केलक।
1. जीवनी
मेहरा अपनी माए बिली सँ प्रेरित भऽ रोयल कलकत्ता गोल्फ क्लबमे गोल्फ खेलनाए सीखलक। ई गोल्फ क्लब दक्षिण पूर्व एसियाएक प्रमुख शौकिया गोल्फ खेलाड़ीसभक अखाड़ा रहल अछि। मेहरा अपन खाली समय गोल्फ फाउन्डेसन अफ इन्डियाक माध्यम सँ वञ्चित बच्चासभकें पढ़ाए व्यतित करैत अछि।
2. करियर
सन् २००५ अक्टुबरमे, मेहरा अपने गृह देशमे शीर्ष स्तरक महिला गोल्फ खेलकें प्रदर्शन करवाक भूमिका निर्वाह करैत भारतमे सम्पन्न भेल पहिल महिला पेशेवर स्किन गेममे एलपिजिए टुर्स गोल्फर्स हिथर डेली-डोनोप्रियो, हिलेरी लुनके आ सेलेस्टे ट्रोचक सङ्ग ई प्रतियोगितामे सहभागिता जनेनाए छल।
सन् २०१२ मे, हिरो-डब्ल्युजिएआई पुरस्कार समारोहमे मेहराकें प्लेयर अफ द इअर खेलाडीक लेल नामाङ्कित कएल गेल छल। हुनका ओहि टिमकें हिस्सा होमए कें श्रेय देल गेल जे महिलासभक व्यावसायिक दौरा कऽ स्थिर बनेलक। ओ सम्पूर्ण १५ प्रतियोगितासभमे सहभागी भऽ खेललक आ एहिमे सँ सात खेलमे जीत प्राप्त केलक।
अपन एथलेटिक उपलब्धिसभ छोड़ि, मेहरा भारतीय महिला गोल्फरसभकें गोल्फ कऽ अपन करियर बनेबाक अवसर प्रदान करवाक लेल महिला गोल्फ एसोसिएसन अफ इन्डियाक सह-संस्थापक बनि गोल्फ कऽ दुनिया प्रभावित केनए छल।


text:
जनकपुरधाम: जानकी मंदिर कें आतंकवादी सभ बम विस्फोट क' 13 दिसम्बर कें उड़यबाक साजिश रचने छल. एहिसं पहिनहि छओ दिसम्बर कें आतंकवादी प्रसिद्ध पशुपतिनाथ मंदिर कें उड़यबाक साजिश रचने छल मुदा नेपाली सुरक्षा एजेंसीकें एहि साजिशक पता चलल. एहि मामिला मे २० गोट आतंकी कें गिरफ्तार कएल गेल अछि.
आतंकी सबहक गिरफ्तारी काठमांडूसं भेल अछि. गुप्त सूचनाक बाद नेपाली सुरक्षा एजेंसीक छओ दिनक स्पेशल ऑपरेशन मे आतंकी सभ कें गिरफ्तार कएल गेल अछि. एकर पुष्टि काठमांडूक महानगरीय पुलिस आयुक्त (एआईजी) विज्ञान राज शर्मा केलनि अछि. 13 दिसंबर कें जानकी मंदिर मे धार्मिक आयोजनक बहन्ने बम विस्फोट करबाक योजना छलैक. शर्मा आशंका जतओलनि जे गिरफ्तार आतंकी अलकायदा केर भ' सकैए. एकरा देखैत इंडो-नेपाल बोर्डर पर अलर्ट जारी कएल गेल अछि.


text:
लॉकडाउन 31 मई तक जारी रहत। अहि दौरान घरेलू मेडिकल सर्विसेज आ घरेलू एयर एंबुलेंस सेवा कें छोड़ि सबटा घरेलू आ अंतरराष्ट्रीय उड़ान पर प्रतिबंध सेहो जारी रहत। पूरा देश मे मेट्रो रेल सेहो नै चलत। स्कूल, कॉलेज, एजुकेशनल/ट्रेनिंग/कोचिंग इंस्टीट्यूट सेहो बंद रहत। ऑनलाइन/डिस्टेंस लर्निंग जारी रहत आ एकर बढ़ावा देल जायत। होटल, रेस्टोरेंट और दोसर हॉस्पिटैलिटी सर्विसेज सेहो बंद रहत। तखनो रेस्टोरेंट फूड आइटम कें होम डिलीवरी कें लेल किचन ऑपरेट कएल जा सकत।
दर्शक कें बिना खुलत खेल परिसर, स्टेडियम
सबटा सिनेमा हॉल, शॉपिंग मॉल, जिम, स्विमिंग पूल, एंटरटेनमेंट पार्क, थिएटर, बार और ऑडिटोरियम, एसेंबली हॉल और अहि तरहक भीड़भाड़ बला स्थान बंद रहत। खेल परिसर आ स्टेडियम कें खोलबाक अनुमति होयत परन्तु ओतय दर्शक कें जेबाक अनुमति नहि होयत।
आयोजन सब पर प्रतिबंध जारी
सब तरहक सामाजिक, राजनीतिक, खेल, मनोरंजन, शैक्षिक, सांस्कृतिक आ धार्मिक कार्यक्रम आ जुलूसक अनुमति नै होयत। सब धार्मिक स्थल, पूजा स्थल जनता कें लेल बंद रहत। धार्मिक जलसा पर सख्त पाबंदी होयत।
बस, यात्री वाहन केर आवागमन पर ढील
बस आ यात्री वाहन एक राज्य सं दोसर राज्य मे जा सकैत छै परन्तु एकरा लेल दुनू राज्य केर सहमति लेल जायत। राज्य सरकार अपन राज्य कें भीतर बस आ यात्री वाहन केर संचालन लेल अनुमति द’ सकैत अछि। लोकक आवाजाही लेल स्टैंडर्ड ऑपरेटिंग प्रसीजर्स (एसओपी) केर पालन करय पड़त। सोशल डिस्टेंसिंग आ दोसर शर्त जारी रहत। कोरोनाक प्रकोप कें रोकबा लेल जारी दिशा-निर्देशक पूरा देश मे पालन सुनिश्चित करायल जायत।
कंटेनमेंट, बफर, रेड, ग्रीन आ ऑरेंज जोन
केंद्रीय स्वास्थ्य मंत्रालय कें मानक केर मुताबिक राज्य सरकार रेड, ग्रीन और ऑरेंज जोन तय करत। रेड जोन आ ऑरेंज जोन कें भीतर जिलाक अधिकारी कंटेनमेंट जोन आ बफर जोन तय करत। कंटेनमेंट जोन मे केवल जरूरी गतिविधि केर अनुमति होयत। एहन इलाका मे लॉकडाउनक सख्ती सं पालन कएल जायत आ कोनो व्यक्ति कें ओतय सं ककरो एनाइ-गेनाइ कें अनुमति नै होयत। ओतय केवल मेडिकल इमरजेंसी आ जरूरी वस्तु तथा सेवा कें डिलिवरी केर अनुमति होयत। एहि इलाक मे घर-घर जा क’ संक्रमित लोकक पता लगाओल जायत।


text:
खुरचनभाइक तामस फेर ओहि दिन शृंग चढल छल. हम अपन दलान पर बैसि बांसक लाठी केँ छीलिकऽ चिकन कऽ रहल छलहुँ. कएक दिन सँ ओकरा रौद मे सुखयबाक लेल देने छलहुँ आ तखन फेर सोन रंगक भऽ गेल छल. हल्लुको भेल छल पहिने सँ. ओकर गिरह सभ केँ छीलिकऽ एक रंग कऽ रहल छलहुँ. अहाँ सोचैत होयब जे हम एतेक बूढ भऽ गेल छी जे आब लाठीक जरूरति पडि रहल अछि? नहि...नहि तेहन बात नहि अछि. असल मे गाछी मे फरल आम केँ देखि नहि रहल भेल आ अंततः एकटा खोपडी बना लेने छलहुँ चोर-चुहारक डऽरे. गाम पर रहैत जँ फरल आमक रक्षा नहि कऽ सकब तऽ की करब. ओहुना जिनगी मे किछु तेहन नहि कऽ सकल छी जकर फल सँ बुढाडी मे आनन्द करब मुदा पुरखा सभ जे आमक गाछ रोपि गेल छथि तकर फल तऽ खा सकैत छी ने, ओहो मात्र कने प्रयास सँ. ओना आमो तऽ आब पारे बान्हि कऽ फरैत अछि. तेसर साल जे फरल छल से एहि बेर फरल अछि. सैह सब सोचि खोपडी बन्हने छलहुँ गाछी मे आ आम अगोरबाक लेल राति बिराति जँ गाछी मे रहब तऽ फेर किछु रक्षार्थ तऽ संग मे रहबाक चाही ने, तेँ लाठी बना रहल छलहुँ. की तखने सुगना धरफराइत आयल आ हमरे लग चौकी पर बैसि रहल. ओकरा ओहि अवस्था मे देखि हम पूछि देलियैक-किए धरफराइत अयलह अछि, किछु बात छैक की? ओ कहलक-बात बहुत गंभीर छैक, अहाँक दोस ने जानि ककरा गरिया रहलाह अछि, सेहो हिन्दी मे. जोर-जोर सँ गरैज-गरैज गरिया रहल छथि, ककरो सँ झंझटि भेलनि अछि शाइत. हम सुगना केँ कहलियैक-गरिया रहल छथि, ओहो हिन्दी मे? तखन मे मामिला सही मे गंभीर बुझना जा रहल अछि. हम तखने चक्कू डाँर खोंसि लाठी जस केँ तस छोडि विदा भऽ गेलहुँ भाइ लग. हमरा पाछां-पाछां सुगना सेहो आबि रहल छल। हम झटकारैत अतिशीघ्रे भाइ लग पहुँचलहुँ तऽ सुगनाक बात सय प्रतिशत सत्य निकलल. खुरचन भाइ बिनु नामे लेने ककरो गरिया रहल छलाह...बिखिन-बिखिन.
हुनका देखि हमरा तखन लागल जेना ओ आपा सँ बाहर भऽ गेल छथि. बेधडक हिन्दी मे बजने जा रहल छलाह...ये कर देंगे...वो कर देंगे....जिंदा जला देंगे....सूली मे लटका देंगे. हम हुनका शांत कऽ दलान पर बैसा देलियनि आ कहलियनि कोन काज रहैत अछि गरमयबाक...ओहुना गरमी की कम छैक. अवस्थो केँ कनेक खियाल कयल करू.... ओ ताहि पर कहलनिअवस्था केँ छोडू....ओहिना हम नहि भोकडि रहल छलहुँ...बताह थोडहि ने भऽ गेल छी. कोनो चीजक हद होइत छैक. तखन हमरा हँसी लागि गेल, कहलियनि-अहाँ ककरा हिन्दी मे गरिया रहल छलहुँ? ओ ताहि पर फेर गरम भऽ गेलाह, पुन- जोर सँ बाजि उठलाह-यौ सभ साल टाट लगयबा काल फूलचनमा दू बीत कऽ हमरा धराडी दिस घुसका देल देइत अछि, नहि बाजब तऽ फेर ओ तऽ घरो ढाहि देत आ हमरा मोटरी बान्हि विदा कऽ देत गाम सँ. लगैए जे गाम मे सभ सभकेँ उपटयबाक फिराक मे लागल अछि. कोनो चीजक हद पार भऽ जाइत छैक तखन तऽ फेर.... हम हुनका कहलियनि-अच्छा चुप भऽ जाउ...बातचीत सँ सभ समस्याक निदान संभव छैक. खुरचन भाइ पुनः बाजि उठलाह-रहल बात हिन्दी मे गरिअयबाक तऽ मैथिली अपन सभक मातृभाषा अछि आ ई दुनियाक सभ भाषा सँ बेसी मधुर लगैत अछि हमरा आ एहि भाषा मे ककरो गरिया एकर मधुरता समाप्त नहि करय चाहैत छी. दोसर ओकरा पर हम बिगडल छी आ तेहन स्थिति मे मैथिली मे कहि ओकरा मधुरक मारि नहि मारय चाहैत छलहुँ. ओकरा तऽ जानि बूझिकऽ हिन्दी मे गरिया रहल छलहुँ जे गरतैक तऽ सुधरत. खुरचन भाइक मुख पर क्रोधक साफ झलक छल मुदा तखन हुनक ई बात सुनलाक बाद हमरा बुझबा मे आयल जे भाइक मोन मे मैथिलीक प्रति कतेक प्रेम छनि.
— नवकृष्ण ऐहिक
हुनका देखि हमरा तखन लागल जेना ओ आपा सँ बाहर भऽ गेल छथि. बेधडक हिन्दी मे बजने जा रहल छलाह...ये कर देंगे...वो कर देंगे....जिंदा जला देंगे....सूली मे लटका देंगे. हम हुनका शांत कऽ दलान पर बैसा देलियनि आ कहलियनि कोन काज रहैत अछि गरमयबाक...ओहुना गरमी की कम छैक. अवस्थो केँ कनेक खियाल कयल करू.... ओ ताहि पर कहलनिअवस्था केँ छोडू....ओहिना हम नहि भोकडि रहल छलहुँ...बताह थोडहि ने भऽ गेल छी. कोनो चीजक हद होइत छैक. तखन हमरा हँसी लागि गेल, कहलियनि-अहाँ ककरा हिन्दी मे गरिया रहल छलहुँ? ओ ताहि पर फेर गरम भऽ गेलाह, पुन- जोर सँ बाजि उठलाह-यौ सभ साल टाट लगयबा काल फूलचनमा दू बीत कऽ हमरा धराडी दिस घुसका देल देइत अछि, नहि बाजब तऽ फेर ओ तऽ घरो ढाहि देत आ हमरा मोटरी बान्हि विदा कऽ देत गाम सँ. लगैए जे गाम मे सभ सभकेँ उपटयबाक फिराक मे लागल अछि. कोनो चीजक हद पार भऽ जाइत छैक तखन तऽ फेर.... हम हुनका कहलियनि-अच्छा चुप भऽ जाउ...बातचीत सँ सभ समस्याक निदान संभव छैक. खुरचन भाइ पुनः बाजि उठलाह-रहल बात हिन्दी मे गरिअयबाक तऽ मैथिली अपन सभक मातृभाषा अछि आ ई दुनियाक सभ भाषा सँ बेसी मधुर लगैत अछि हमरा आ एहि भाषा मे ककरो गरिया एकर मधुरता समाप्त नहि करय चाहैत छी. दोसर ओकरा पर हम बिगडल छी आ तेहन स्थिति मे मैथिली मे कहि ओकरा मधुरक मारि नहि मारय चाहैत छलहुँ. ओकरा तऽ जानि बूझिकऽ हिन्दी मे गरिया रहल छलहुँ जे गरतैक तऽ सुधरत. खुरचन भाइक मुख पर क्रोधक साफ झलक छल मुदा तखन हुनक ई बात सुनलाक बाद हमरा बुझबा मे आयल जे भाइक मोन मे मैथिलीक प्रति कतेक प्रेम छनि.
— नवकृष्ण ऐहिक
Note: मैथिली दैनिक 'मिथिला समाद' मे अगस्त 2008 सं दिसम्बर 2009 धरि दैनिक रूपें प्रकाशित धारावाहिक व्यंग्य 'खुरचनभाइक कछमच्छी' केर एक अंश.


text:
अन्तर्वार्ता
“मैथिली दिवा युएसए” फेसबुक पेज सँ अन्तर्राष्ट्रीय जगत केर मैथिलीभाषी महिला सब केँ प्रेरणाक संचरण करैत आबि रहली अमेरिकाक डाल्लस-टेक्सस सँ आप्रवासी मैथिल काजल कर्ण संग भेल बातचीतक अंश प्रकाशित करैत हर्ष भऽ रहल अछि। नेपालक संचारक्षेत्र मे विगत किछु समय सँ निरन्तर एकटा समाचार प्रकाश मे अबैत रहल अछि जे “अमेरिका मे मिथिला महोत्सव” केर आयोजन भेल अछि। ५ दिन धरि चलय एहि मिथिला महोत्सव केर मूल बीजारोपण काजल कर्ण द्वारा भेल छल। तदोपरान्त मिथिला चित्रकला क्षेत्र अन्तर्राष्ट्रीय ख्याति प्राप्त कलाकार, प्रशिक्षक एवं अभियन्ता अजित शाह संग पूर्ण अवधारणा तैयार कय अमेरिकाक न्युयोर्क मे ई महोत्सव संयुक्त राष्ट्रसंघ केर स्थायी नियोग तथा मिथिला आर्ट एन्ड कल्चर सेन्टर केर संयुक्त तत्त्वावधान मे नेपाल राजदूतावास, नेपाल टुरिज्म बोर्ड व विभिन्न देशक राजदूत ओ कल्चरल एक्सचेन्ज कोओर्डिनेशन टीम संग सहकार्य मे महान उपलब्धिमूलक सफलताक संग ई महोत्सव संपन्न भेल अछि। एहि मे जनकपुर उप-महानगरपालिकाक प्रमुख लालकिशोर शाह सेहो भाग लेने छलाह। नेपालक भ्रमण वर्ष २०१९ सफल बनेबाक लेल एवं धार्मिक तथा सांस्कृतिक पर्यटन केँ बढावा देबाक लेल मिथिलाक प्राचीन राजधानी तथा वर्तमान संघीय नेपालक प्रदेश २ केर अस्थायी राजधानी जनकपुर क्षेत्रक विकास हेतु ई आयोजन मे १२ देशक राजदूत सेहो विशेष रूप सँ मिथिला सँ परिचित होयबाक तथा अपन-अपन देश मे सेहो एहि तर्ज पर सांस्कृतिक आदान-प्रदान केर संस्कृति केँ बढेबाक लेल भाग लेलनि कहल जा रहल अछि। विभिन्न संचारक्षेत्र मे प्रकाशित समाचार तथा स्वयं मैथिली दिवा युएसए काजल कर्ण द्वारा पुष्टि कयल गेल अछि जे आब हरेक वर्ष १२ अप्रैल केँ अमेरिका मे ‘मिथिला महोत्सव’ केर आयोजन कयल जायत। काजल काफी प्रसन्न छलीह मैथिली जिन्दाबाद सँ ई खुशखबरी बँटैत।
अपन भाषा, भेष, भूषण संग अपन मिथिलाक संस्कृति केँ स्वधर्म मानि एहि मे जीवन केँ समर्पित कयनिहारि काजल कर्ण अमेरिका मे रहितो अपन भाषाक मिठास आ अपन मैथिल संस्कृतिक महत्व केँ कनिको काल लेल नहि बिसरि पेबाक बात कहैत छथि। ओ मोन पाड़ैत छथि २०१४ केर ओ क्षण जखन एकटा सौन्दर्य प्रतियोगिता मे ओहो प्रतियोगीक रूप मे भाग लेने छलीह। कहैत छथि जे “मिसेज साउथ एशिया पोपुलर खिताब हमरा भेटल छल, लेकिन इ उपाधि जीतबाक कथा आइ धरि गुदगुदबैत रहैत अछि। शुरुआती राउन्ड मे भले तरह-तरह केर विदेशी परिधान यथा गाउन, पैन्ट-शर्ट, आदि-आदि कि-कि पहिरिकय रैम्प पर उतरय पड़ल छल, मुदा फाइनल राउन्ड मे फाइनलिस्ट बनि गेलाक बाद हम अपन जिद्द कय केँ अन्तिम दिनक शो अपन मिथिलाक परिधान मे करबाक लेल आयोजकक समक्ष अड़ि गेल रही। कतबो छँटा जेबाक आ फेका जेबाक घुरकी देलक सब, लेकिन हम एक्के गो बात सोचलहुँ जे हारि जायब तैयो कोनो बात नहि लेकिन मिथिलाक परिधान मे साड़ी पहिरिकय, मिथिलाक गहना यथा मँगटीका, झुमका, नथिया, गलहार, हथिशंकर, डँड़कस, पायल, बिछिया – सब किछु मिथिला मे प्रयोग होयवला मात्र पहिरिकय सजि-धजिकय उतरब आ कहीं जीत गेलहुँ त ई हमरहि टा लेल नहि सम्पूर्ण मिथिला लेल एक विलक्षण जीत होयत। आर देखू संयोग, हमर यैह सिलेक्शन आखिर हमरा उपाधि जीतय मे मददगार भेल। मिथिला हमर रोम-रोम मे अछि। एकरा सँ हम एको क्षण दूर नहि रहि सकैत छी।”
हम पुछलियनि जे कि अमेरिका मे रहनिहार हर मैथिल अहीं जेकाँ अपन मिथिला केँ हर-पल-हर-क्षण मोन पाड़ैत छथि की? काजल कहली, “एतय १०० मे १०० त नहि मुदा ५० सँ किछु बेसी लोक मैथिली-मिथिला प्रति उदार भाव रखैत छथि। कतेक लोकक कहब छन्हि जे एतय मैथिलीक कोन जरूरत आ कोन उपयोगिता, आखिर सब दिश त अंग्रेजी केर प्रयोग मात्र कयल जाइछ…. तेँ ओहेन लोक अपन घरहु मे मैथिलीक प्रयोग सँ कतराइत छथि। लेकिन हम जेहेन समाज आ संगतिया सभक संग एहि ठाम जीवन देखि रहलहुँ अछि, ताहि मे ५०% सँ बेसी लोक अपन मौलिकता केँ बचाकय राखय चाहि रहल छथि।” हम आगाँ पुछलियनि जे कहीं ओतहु मैथिली-मिथिला लेल संस्था आ संगठन सब बनल अछि आर ओ सब कोनो विशेष आयोजन भाषा-संस्कृतिक संरक्षण-संवर्धन लेल करैत छथि की? काजल चौंकाबय वला जबाब देलनि। ओ कहलनि, “एतय मधेशी आ पहाड़ी वला बहुत रास संगठन सब अछि। लेकिन भाषा-संस्कृति केर हिसाब सँ एको गो संस्था नहि देखि रहल छी। मैथिली-मिथिला सँ संस्थागत हिसाबे किछु नहि भऽ रहल अछि। हमहीं सब ३-४ गोटे अपन भाषा-संस्कृति लेल समर्पित रहिकय किछु-किछु काज करैत छी तेकर सकारात्मक प्रभाव धरि समाज पर पड़ैत देखा रहल य।”
अहाँक लगाव मैथिली-मिथिला मे कहिया सँ भेल? – एकर उत्तर मे काजल बतेलीह जे हुनकर व्यक्तिगत रुचि बच्चे सँ अपन भाषा आ बाबा-बाबी, नाना-नानी, दाय-पीसी सभक संगति मे संयुक्त परिवारक महत्व आ सभक संग खुलल जीवन आ निर्भीकता सँ स्वतंत्र दिनचर्याक अभ्यास काफी प्रेरित करैत रहलनि। ओ चहकैत विहुँसैत चुटकी लैत कहैत छथि, “लेकिन ईहो बात सच छैक जे बंगाली केँ अपन भाषा प्रिय अछि, गुजराती सदिखन अपनहि भाषाक प्रयोग करत, अमेरिका मे मैक्सिकन, स्पैनिश सब केँ अपन भाषा संग लगाव देखैत छी। मुदा मैथिली आ भोजपुरी भाषाभाषी मे अपन मातृभाषाक प्रयोग करैत लज्जाबोध हेबाक आ दोसर सँ नुकेबाक प्रवृत्ति हावी अछि। ओ सब जानि-बुझिकय दोसर केँ देखैत देरी अपन भाषा सँ एकदम अंजान बनिकय अंग्रेजी केर प्रयोग पर उतारू भऽ जाइत छथि।”
“एखन जे मिथिला महोत्सव भेल न्युयोर्क मे ताहू मे विभिन्न देशक राजदूत आ अन्य लोक सभक बीच, ओतेक रास वीआईपी व्यक्तित्व लोकनिक सामने मैथिलीक प्रयोग केलहुँ, भले फेर सँ सब केँ बुझय लेल ट्रान्सलेशन कय देलियैक बाद मे… लेकिन मिथिलाक नारी हेबाक कारण अपन सुन्दरता आ विशेषता केँ स्वयं शोकेसिंग केलहुँ, मूर्त्ति आ कनियाँ-पुतरा जेकाँ नकली बनाकय टाउट रूप मे नहि देखेलहुँ। अपन रंग मे अपने रंगिकय देखेबैक तखनहि दोसर लोक हमर महत्व केँ सही ढंग सँ आत्मसात कय सकत।” हालहि सम्पन्न मिथिला महोत्सव मे काजल अपन भूमिका उदाहरण दैत कहलीह – “बहुत प्रसन्नता भऽ रहल अछि जे आब अमेरिका मे हरेक साल अप्रैल १२ – मिथिला दिवस करेबाक नियार भेल अछि, इम्बैसी द्वारा स्वीकृति भेटल अछि। ई आयोजन जेन्युनली अपन दिल सँ केलहुँ। अपन जिम्मेवारी बुझिकय केलहुँ। दुनियाक कोनो कोण मे रहू – अपन मातृभाषा मे करबाक डिटरमिनेशन राखू। अपन हेरिटेज बचेबाक बात करय पड़लैक।”
अहाँ कहिया सँ कय रहलहुँ अछि – एकर जबाब मे पुनः काजल कहैत छथि जे एतय हमरा सभक पारिवारिक प्रतिष्ठा आ सम्पन्नता काफी लोकप्रिय अछि। हम शुरुए सँ अपन भाषा-संस्कृति आ कला आदिक प्रति सजग रहलहुँ। करबाक लेल पहिनहुँ करैत रही। अपन व्यक्तिगत रुचि सँ काज करैत आयल छी सब दिने। लेकिन हाल हम एकरा पब्लिक मे प्रदर्शन कय केँ करबाक एकटा नया नीति अपनेलहुँ अछि। पहिने अपना मे एतेक हिम्मत नहि होइत छल जे कोनो काज केला पर ओकरा प्रदर्शन करी, लजाइत छलहुँ। लेकिन आब सोचैत छी जे सोशल मीडियाक युग मे जँ देखाकय करब तऽ एकर सकारात्मक असर एको-दू गोटा पर होयत त अपना जेकाँ आरो समर्पित लोकक संख्या बढत। संगहि हमरा सभक सभ्यता सँ बाहरोक लोक केँ प्रेरणा भेटबाक संभावना बनत। मिथिला महोत्सव मे सेहो ८०% बाहरी लोक केँ मिथिलाक बात, विचार आ मान-मर्यादा सँ परिचित हेबाक मौका भेटलैक। बाहरी मुल्क केर निवासीक सोझाँ अपन मिथिलाक प्रवर्धन केलहुँ। २०% मात्र अपन मैथिली-मिथिलाक लोक छलाह। हमरा गर्व अछि जे अपना रंग मे सब केँ रंगलियैक।”
काजल केर बात-विचार मे संतुलन आ मर्यादाक रक्षा हर हाल मे होइत रहबाक संस्कार छलैक रहल छलन्हि। लेकिन ओ विश्व केर अन्य संस्कृतिक स्तर सँ सेहो बखूबी परिचित बुझेलीह। पुछलियनि, मैथिलीभाषीक संख्या कतेक अछि अहाँ दिश? ओ बतेलीह, “बहुत नहि। २००-२५० केर संख्या मे गेस्ट सब उपलब्ध भऽ जाइत छथि डालस-टेक्सस मे। नोत-पिहानी मे सेहो बजबैत छी हमरा लोकनि एक-दोसर केँ। दशहरा-छठि मे एकजूटता सँ कार्यक्रम करैत छी। अपन सांस्कृतिक महत्व केँ बच्चा मे ट्रान्सफर करबाक उद्देश्य रहैत अछि, बादो वला जेनरेशन एहि मे कतहु पाछू नहि छुटय। विदेश मे रहय वला लेल बहुत चैलेन्जिंग होइत छैक अपन सांस्कृतिक आ मौलिक मर्यादा केँ बचौनाइ। ओकरा सब केँ कतहु माहौल नहि भेटैत छैक। ताहि हेतु हम सब जतेक मैथिलीभाषी एहि लेल जागरुक छी ओ सब कियो विशेष ध्यानपूर्वक आपस मे मेल-मिलाप आ सांस्कृतिक एकजूटताक प्रदर्शन लेल साल मे एक-दू बेर कान्वेन्शन सेहो करैत रहैत छी।”
“अपन मिथिला सँ दूर गेलाक बाद आर बेसी फील होइत छैक जे हमरा सभक मौलिक संस्कारक कतेक महत्व अछि …. १०० मे १०० डिवोटेड नहि होइ…. मोर देन ५०% अपन भाषा-संस्कृति केँ संरक्षण करबाक ध्येय जरूर रखैत अछि। बाकी अमेरिका मे मैथिलीक कोनो महत्व मैथिल नहि दैत छथिन, अंग्रेजी बेसी चलैत अछि। एतय मैथिली दिवा युएसए – पेज निर्माण २०१९ मे – मात्र २ महीना मे १८ हजार फोलोवर्स भेटि गेल अछि, बहुत बेसी स्नेह भेट रहल अछि। फेसबुक पेज, युट्यूब पर सेहो छैक मैथिली दिवा। ई काज बहुत दिन सँ करय छलियैक… पहिले सँ करैत रहियैक लेकिन एक्सपोज नहि करैत रहियैक… बाद मे लागल जे कहीं एहि सँ इन्सपायर हेबाक संभावना सँ बाद मे सोशल मीडिया मे राखि देलियैक। भाइ-बहिन सेहो सिखबो करतैक। हमर नारा अछि –
मिथिला के नारी, कतबो मोडर्न तैयो संस्कारी
दुनिया के कोनो कोणा मे रही, अपन मातृभाषा सँ प्रेम करी
फेसबुक लाईव मार्फत मायक महत्व केँ देखबैत बच्चा केँ संस्कार देबाक मुख्य कर्तव्य पूरा करैत छी। सब जेकर जड़ि मिथिला सँ छैक ओ सब मैथिली दिवा थिकैक – सब बौआ आ बहिन बजबैत छथि हमरा…. खूब नीक लगैत अछि।”
कला प्रति अपन रुचि केहेन अछि अहाँक मैथिली दिवा युएसए? काजल पुनः अपन विशिष्ट मुस्कानक संग कहली, “बालीवूड सिंगर नहि छी – लेकिन अपन संस्कृति मे गीतगायनी होइत छलैक वैह संस्कार, गीत गेनाय, अरिपन देनाय, तरुआ बनेनाय, बरी पकेनाय… आवाज बढियां भेनाय जरूरी नहि छैक, विद्यापति गीत, पूजा गीत, भगवती गीत, लोक गीत… से हम गबैत रहब। हमरा गर्व अछि जे हम मिथिलानी छी। हमरा सभ केँ जे संस्कार अपन श्रेष्ठजन सँ भेटल ताहि पर सदिखन गर्व करैत छी।” अमेरिका मे मैथिलीक एना अहर्निश सेवा – शुरुए सँ सभक सहयोग भेटल आ कि किछु चुनौती सेहो भेटल? – “टंगघिचाई सब ठाम छैक। ईहो हमरा सभक विशेष मौलिक कला मे सँ एक अछि। एतय अमेरिको मे हमरा पर दबाव खूब पड़ल शुरुए मे… लोक टोकि दिअए, अहीं ठिक्का नहि लेने छियैक सभक… लेकिन, वैह विरोधी आब हमर फोलोवर्स अछि।” हम चुटकी लैत पुछलियनि जे ई टंगघिचाई मे पुरूष समाज छल आ कि महिला समजा? काजल ठहाका लगबैत जबाब देलीह ठोकल शब्द मे, “महिला समाज”।
मैथिली जिन्दाबाद केर तरफ सँ ‘मैथिली दिवा युएसए’ केँ बहुत-बहुत शुभकामना। आशा करैत छी जे अहाँक अन्तर्वार्ता सँ लाखों आप्रवासी मैथिल संग-संग प्रवासी मैथिल लोकनि केँ आ विशेष रूप सँ मिथिलानी लोकनि केँ ई बेसी प्रभावित करतनि। अन्त मे किछु मैसेज देबय चाहब? काजल सभक लेल शुभकामना आ मैथिली-मिथिला प्रति बेसी साकांछ होयबाक संग विशेष रूप सँ मायक रूप मे बच्चा केँ संस्कार देबाक काज केर बेसी महत्व रहबाक बात कहैत घरक माहौल मे महिला द्वारा मैथिलीमय वातावरण बनाकय राखय पर जोर देलीह। मैथिली दिवा युएसए केर पेज सँ ई यैह काज निरन्तर स्वयं लाईव आबिकय करैत रहैत छथि। अहाँ लोकनि सेहो हिनकर पेज पर नजरि राखी, ई आग्रहः https://www.facebook.com/MaithiliDivaUSA/


text:
हमर परिचय:——
नारायण झा
गाम- रहुआ-संग्राम, प्रखंड-मधेपुर
जिला- मधुबनी।
जन्म:-05-07-1980ई०
वर्ष- 2003 सs राजकीय मध्य विद्यालय रहुआ-संग्राम मे शिक्षक रुप मे कार्यरत।
लेखन:-
बचपने सs लेखन मे रुचि।
विषयगत लेखन मे विद्यालय आ महाविद्यालय स्तर पर भाग लैत रहलहुँ, आ पुरस्कृतो होइत रहलहुँ।
वर्ष 2011 ई मे गामेक साहित्यकार लोकनि हमरा साहित्य मे लिखय कहलनि आ लिखनाइ शुरू कयलहुँ।
हम कविता विधा सs शुरू कयलहुँ आ एखनहुँ लिखिये रहल छी।
कविता छन्दबद्ध आ मुक्त छन्द मे लिखै छी।
जतय कतौ साहित्यिक आयोजन आ कवि गोष्ठी होइत अछि , ओतय उत्सुकता पूर्वक जाइत रहै छी।
अपन माटि पानिक लेल साहित्य लिखैत रहै छी।
आकाशवाणी दरभंगा सs काव्य पाठ प्रसारित होइत रहैत अछि।
वर्ष 2013 मे हमर प्रथम पोथी कविताक “प्रतिवादी हम ” प्रकाशित भेल।
पुरस्कार:-
ईश्वरक कृपा सs हमरा एहि पोथी पर ” साहित्य अकादमी युवा पुरस्कार 2015 ” भेटल अछि।
शिक्षा:-
बी०एड०,एम०कॉम०,एम०ए०(हिंदी),
एम० ए०(मैथिली) नालंदा खुला विश्वविद्यालय पटना सs अध्ययनरत।
रचना कर्म:-
प्रतिवादी हम(काव्य संग्रह):-वर्ष 2013 मे प्रकाशित।
पत्र-पत्रिका मे प्रकाशित रचना:-
मैथिली-प्रवाहिका,घर-बाहर, मिथिला- दर्शन,विदेह-सदेह,मैथिली-दर्पण और स्मारिका सभ मे निरंतर प्रकाशित होइत रहैत अछि।
देश मे सभ सs बेसी साहित्यक जाहि वेबसाईट केँ देखल जाइत अछि- “कविताकोश डॉट ओआरजी” अहु पर हमर कविता प्रकाशित अछि।
आकाशवाणी दरभंगा सs काव्य पाठ प्रसारित होइत रहैत अछि।
भावी योजना:-
लेखन जारी अछि।
एकटा कविता संग्रह आ एकटा बाल कविता संग्रह लिखा चुकल अछि, जकर निकट भविष्य मे प्रकाशन हेएत।
एहि कविता विधाक काज केलाक बाद दोसरो विधा मे लेखन करब।
साहित्य लेखन हमरा लेल कर्म थिक।
बिनु लिखने मोन नै मानैत अछि आ शून्य बुझैत छी।
प्रत्येक कविता लिखला पर आत्मसंतुष्टि होइत अछि।
आगा भगवतीक कृपा।


text:
नवका- पुरनका लेख सर्च करु...
कस्तूरबा गांधी विद्यालय खुलत
दरभंगा सहित बिहार के 14 शहर में कस्तूरबा गांधी आवासीय विद्यालय खुलत. एकर घोषणा मानव संसाधन विकास राज्यमंत्री मो अली अशरफ फातमी कएलाह. ई घोषणा ओ दरभंगा में राष्ट्रीय मुक्त विद्यालय शिक्षा संस्थान ( NIOS ) के क्षेत्रीय उप केन्द्र आओर जखन चाहु परीक्षा दिउ केन्द्र के उद्घाटन के समय कएलाह. मंत्री जी सेहो कहलथिन्ह जे देश भर में हाई स्कूल के संख्या कम होई के कारण एनआईओएस बेहतर भूमिका निभा अछि. बिहार में अखन एकर 328 सेंटर अछि.. दु साल के भीतर एकर संख्या बढ़ा कय पांत सय कए देल जायत. फातमी जी सेहो कहलथिन्ह जे जेहि शहर में अल्पसंख्यक आओर अनुसूचित जनजातिक जनसंख्या बीस प्रतिशत सं बेसि होयत ओहि ठाम कस्तूरबा गांधी आवासीय विद्यालय खोलल जायत. केंद्रीय राज्य मंत्री के सेहो कहनाय छलन्हि जे ओ योजना आयोग सं 500 सं बेसि नवोदय विद्यालय खोलय के प्रस्ताव भेजने छथिन्ह. फातमी जी बिहार खासक मिथिला में शिक्षा के क्षेत्र में विकास के लेल नीक काज कS रहल छथिन्ह. एहि समारोह में केन्द्रीय भारी उद्योग राज्य मंत्री कांति सिंह... एनआईओएस के अध्यक्ष एनसी पंत सेहो मौजूद छलाह.
सदस्यता लें टिप्पणियाँ भेजें (Atom)


text:
गाम्बियाक विश्व सम्पदा क्षेत्रसभक सूची
गाम्बियाक २ टा सम्पदाके संयुक्त राष्ट्र शैक्षिक, वैज्ञानिक एवं सांस्कृतिक संगठन (युनेस्को)द्वारा विश्व सम्पदा क्षेत्रमे मान्यता प्रदान केने अछि।[१]
विश्व सम्पदा क्षेत्रसभक स्थान[सम्पादन करी]
विश्व सम्पदा क्षेत्रसभक सूची[सम्पादन करी]
युनेस्कोद्वारा विश्व सम्पदा क्षेत्र घोषित कएल गाम्बियाक सांस्कृतिक आ प्राकृतिक स्थलसभक सूची:
- नाम: विश्व सम्पदा समितिद्वारा देल नाम
- क्षेत्र: राष्ट्रक इलाका तथा क्षेत्र
- समय: स्थापना भएको वर्ष
- युनेस्को डेटा: विश्व सम्पदा क्षेत्रमे सामेल कएल वर्ष तथा मापदण्ड
- विवरण: सम्पदा क्षेत्रक बारेमे संक्षिप्त विवरण
सन्दर्भ सामग्रीसभ[सम्पादन करी]
- ↑ "World Heritage Properties in Gambia", UNESCO, अन्तिम पहुँच ३१ मार्च २०१५।
- ↑ "James Island and Related Sites", UNESCO, अन्तिम पहुँच २८ मई २०१०।
- ↑ "Stone Circles of Senegambia", UNESCO, अन्तिम पहुँच २८ मई २०१०।


text:
चेतना समिति पटना द्वारा आयोजित विद्यापति पर्व 2012 केर अपन किछु अनुभव बांटि रहल छथि गुंजन श्री
चेतना समिति पटनाक तत्वावधान मे आयोजित वर्ष २०१२ बिद्यापति पर्ब समारोहक दोसर दिनक कार्यक्रम देखबा लेल डेरा सं विदा भेलहुं. साँझ मे लगीच ५ बजे ओतय पहुंचलहुं त’ देखलहुं जे सब गणमान्य साहित्यकार, रंगकर्मी आ कलाकार लोकनि सब काते-काते ठाढ़ छथि आ जतय बैसबाक जगह छैक ओतय दर्शक नाम पर सिर्फ किछु महिला लोकनि बैसल छथि. अंदाजन १०० गोटे, शायद गणमान्य व्यक्ति सभ कें बैसबा मे अपन पाग निच्चा खसैत बुझाइत छलनि. खैर ...
किछु कालक बाद कार्यक्रम “जय-जय भैरवि” सं शुरू होइत अछि, तकर किछु कालक बाद लोकक गहमा-गहमी बढ़ैत छैक. पुछला पर ज्ञात भेल जे बिहार सरकारक २टा मंत्री आबि रहल छथि, आब सब गोटे ब्यस्त हुनका लोकनि कें आगा-पाछा मे, ओ लोकनि मंचस्थ भेला आ तकर बाद शुरू भेल राजनीतिक खेल, समितिक एकटा अधिकारी अपन दबल स्वर स’ मंत्रीजी स’ भीख मंगला जे पटना मे जे विद्यापति भवन बनबा लेल सरकार पाइ देने छल ताहि मे किछु आर मुद्रा चाही कियैक त’ एतेक मे नहि बनि सकत भवन आ तकरा बाद कहला जे 'मिथिला भवन' हेतु सेहो चाही... आ तकर बाद एकटा मैथिल बिधायकजी ओही बात कें राजनीतिक रंग मे रंगि क' प्रस्तुत केलनि आ अपन एकटा बात जोरला जे नीक आ स्वागत योग्य कहलाह, जेना भारतक सब राज मे अपन-अपन भाखा मे पढाइ होइत छैक तहिना मिथिला मे मैथिली मे सेहो हेबाक चाही, सबस’ नीक बात ई जे बिधायकजी एही बात कें अपन अधिकार जकां मंगलनि आ कहलाह जे यदि नहि भेटत त' छीनि लेब हम सब अपन अधिकार, तुरत मोन पडलाह बाबा नागार्जुन आ एकटा पंक्ति —
“अछि सलाई में आगि जरत की बिना रगरने,
पायब निज अधिकार कहू की बिना झगरने”..
...तत्पश्चात मंत्रीद्वय (अश्वनी कुमार चौबे आ श्रीमति सुखदा पाण्डेय) उपरोक्त सब बातक लेल सरकार स’ गप्प करता से आश्वासन सेहो देलाह जे बस एकटा नाटक केर रटल-रटायल संबाद जकां लागल मुदा आर उपाए कोन.... ओकर बाद किछु सांस्कृतिक कार्यक्रम चलल किछु काल जकरा स्नेहा वर्मा, ममता झा, मनीष टीपू इत्यादि प्रस्तुत केलाह. तकर बाद शुरू भेल नाटक जकर उद्घोषक छलाह “कमल मोहन चुन्नू”. नाटक छल- अदभुत संजोग, जकर लेखक कुमार गगन निर्देशक उमाकांत झा छ्लाह.
नाटक देखबा जोग छल कियैक त’ एहि मे बिलकुल नब गप छल, महानगर मे आबि क’ मिथिलाक’ युबक लोकनि प्रेम-विवाह क' लैत छथि आ ताहि सं हुनका की की सब मानसिक क्लेश भोगय पडैत छनि आ संगहि एकटा बिमारीक बहन्ने दुनू व्यक्ति कें मानसिक टेना-मेनी आ फेर सच गप बुझि क’ सलाह भ’ गेनाइ यद्यपि पुरान विषय अछि मुदा नाटककार एकरा नब रूपे बहुत नीक जकां लिखलाह आ निर्देशक नीक रूपें कसलाह एकरा, नाटक मे सबस’ नीक गप छल आजुक बूढ़ सासुक बिलकुल नब मानसिकता स' परिपूर्ण बिचार आ संगहि घर मे हुनक बिलकुल पुरान बिचारधाराक पालन केर बीच मे ठाढ़ ओ असगर, एही पात्र मे छली मैथिलीक संभवतः सबस’ पहिल महिला रंगकर्मी प्रेम लता मिश्र 'प्रेम' ओ खूब नीक जकां अपन पाट केलनि, एहि मे एकटा आर महिला पात्र छलीह “सुश्री ज्योति प्रभा” जिनक अभिनय सेहो सराहनीय छल मुदा मंच स’ अहि बात के कियो गोटे चर्चा नहि कएला, पता नहि कियैक शायद एकर कारण पूर्वाग्रह छल हेतैक, येन-केन प्रकारे नाटक खूब नीक जकां संपन्न भेल आ फेर पात्र परिचय आ तकरा बाद शायद पूर्वहि स’ नियोजित पुरस्कारक घोषणा. जाहि मे २टा पुरस्कार देल गेल नाम त' नहि मोन अछि पुरस्कारक मुदा एकटा भेटल “कुमार गगन” कें समस्त नाटक मे सबस’ नीक भूमिका लेल आ दोसर श्रीमति प्रेम लता मिश्र 'प्रेम' कें कथित तौर पर समस्त नाटक मे महिला मे सबस’ नीक अभिनय लेल छलैक, हम एही ठाम एकटा बात कह' चाहब जे एहि दुनू पुरस्कारक खगता नहि त' एहि दुनू बरिष्ट रंगकर्मी कें छनि आ ने ई उचित लगैत छैक कियैक त’ “नवतुरिया आगा आबैक” एही नारा केर बोली देबयवला सब कियैक बिन खगते एही दुनू पुरान लोक कें ई देलाह यद्यपि हम ई नहि कहि रहल छी जे ई दुनू गोटे एही केर हकदार नहि छलाह मुदा एकटा बात ई जे अगर कोनो मंच पर पुरान आ अनुभवी कलाकार रहत त’ बेसी काल होइत छैक जे ओ नब कलाकार कें झांपि देइत छैक मुदा तकर मने ई नहि जे नवतुरिया नीक अभिनय नहि करैत अछि. एहि ठाम त' कोनो ने कोनो बहन्ने नवतुरिया कें पुरस्कृत कयल जेबाक छलैक ताकि आगाँ ओ आर बेसी उर्जस्वित भ’ क’ काज करैत, खैर एकटा बात आओर कहब जे आइ नाटक डिजिटल थियेटर दिस डेग बढ़ा रहल अछि आ एहि दौर कें बहुत नीक जकां एहि नाटक मे बौआ “स्वर्णिम” देखौलनि, एहि बौआ कें जतेक प्रशंसा करी से कम अछि कियैक त’ ई ततेक नीके जकां अपन काज देखेलाह जे मोन गदगद भ’ गेल. हम त’ कहब जे हिनकर काज केर बिना नाटक बिलकुल अपूर्ण सन लगैत, हुनकर एही काज स’ प्रसन्न आ गदगद भ’ क’ आदरणीय “बटुक भाइ” हुनका एकटा नटराजक मूर्ति आ अपन सुमधुर बोली मे अशेष आशीर्वाद पुरस्कार स्वरूप अपना दिस स’ देलखिन, समिति एहि कें जरूरी नहि बुझलक शायद, एहि ठाम कहि दी जे बौआ स्वर्णिम कुमार गगनक सुपुत्र छथि आ हिनकर बहिन ईशा बैदेहीक मंच पर उपस्थिती आ पार्श्व सहयोग स्वागत योग्य अछि... आ तकर बार समितिक एकटा अधिकारी समारोह कें बिधिवत संपन्न होयबाक घोषणा केलाह...
बात त’ आर बहुत रास फुरा रहल अछि, जेना मैथिलीक पोथीक’ दोकान पर भीड़ त' बहुत देखलहुं मुदा सब गोटे खाली समय बिताबय लेल पन्ना गिनैत ठाढ़ छलाह, दोकानदार स’ पुछलहुं त’ कहलाह जे काल्हिखन भोर मे जे पोथी सब अनलहुं अछि ताहिमे लगभग ५० प्रकारक पोथी छल मुदा एखन धरि सब ओहिना सजल अछि गोटेक-आध बिकायल अछि ,हम सोचलहुं जे कियैक नहि, मैथिल कें त’ सजबय केर आदति होइत छनि ताहि हेतु ओ सब अहाँ स’ नहि किनलाह जे कहीं अहाँक सजाबट ने ख़राब भ' जाय...
किछु कालक बाद कार्यक्रम “जय-जय भैरवि” सं शुरू होइत अछि, तकर किछु कालक बाद लोकक गहमा-गहमी बढ़ैत छैक. पुछला पर ज्ञात भेल जे बिहार सरकारक २टा मंत्री आबि रहल छथि, आब सब गोटे ब्यस्त हुनका लोकनि कें आगा-पाछा मे, ओ लोकनि मंचस्थ भेला आ तकर बाद शुरू भेल राजनीतिक खेल, समितिक एकटा अधिकारी अपन दबल स्वर स’ मंत्रीजी स’ भीख मंगला जे पटना मे जे विद्यापति भवन बनबा लेल सरकार पाइ देने छल ताहि मे किछु आर मुद्रा चाही कियैक त’ एतेक मे नहि बनि सकत भवन आ तकरा बाद कहला जे 'मिथिला भवन' हेतु सेहो चाही... आ तकर बाद एकटा मैथिल बिधायकजी ओही बात कें राजनीतिक रंग मे रंगि क' प्रस्तुत केलनि आ अपन एकटा बात जोरला जे नीक आ स्वागत योग्य कहलाह, जेना भारतक सब राज मे अपन-अपन भाखा मे पढाइ होइत छैक तहिना मिथिला मे मैथिली मे सेहो हेबाक चाही, सबस’ नीक बात ई जे बिधायकजी एही बात कें अपन अधिकार जकां मंगलनि आ कहलाह जे यदि नहि भेटत त' छीनि लेब हम सब अपन अधिकार, तुरत मोन पडलाह बाबा नागार्जुन आ एकटा पंक्ति —
“अछि सलाई में आगि जरत की बिना रगरने,
पायब निज अधिकार कहू की बिना झगरने”..
...तत्पश्चात मंत्रीद्वय (अश्वनी कुमार चौबे आ श्रीमति सुखदा पाण्डेय) उपरोक्त सब बातक लेल सरकार स’ गप्प करता से आश्वासन सेहो देलाह जे बस एकटा नाटक केर रटल-रटायल संबाद जकां लागल मुदा आर उपाए कोन.... ओकर बाद किछु सांस्कृतिक कार्यक्रम चलल किछु काल जकरा स्नेहा वर्मा, ममता झा, मनीष टीपू इत्यादि प्रस्तुत केलाह. तकर बाद शुरू भेल नाटक जकर उद्घोषक छलाह “कमल मोहन चुन्नू”. नाटक छल- अदभुत संजोग, जकर लेखक कुमार गगन निर्देशक उमाकांत झा छ्लाह.
नाटक देखबा जोग छल कियैक त’ एहि मे बिलकुल नब गप छल, महानगर मे आबि क’ मिथिलाक’ युबक लोकनि प्रेम-विवाह क' लैत छथि आ ताहि सं हुनका की की सब मानसिक क्लेश भोगय पडैत छनि आ संगहि एकटा बिमारीक बहन्ने दुनू व्यक्ति कें मानसिक टेना-मेनी आ फेर सच गप बुझि क’ सलाह भ’ गेनाइ यद्यपि पुरान विषय अछि मुदा नाटककार एकरा नब रूपे बहुत नीक जकां लिखलाह आ निर्देशक नीक रूपें कसलाह एकरा, नाटक मे सबस’ नीक गप छल आजुक बूढ़ सासुक बिलकुल नब मानसिकता स' परिपूर्ण बिचार आ संगहि घर मे हुनक बिलकुल पुरान बिचारधाराक पालन केर बीच मे ठाढ़ ओ असगर, एही पात्र मे छली मैथिलीक संभवतः सबस’ पहिल महिला रंगकर्मी प्रेम लता मिश्र 'प्रेम' ओ खूब नीक जकां अपन पाट केलनि, एहि मे एकटा आर महिला पात्र छलीह “सुश्री ज्योति प्रभा” जिनक अभिनय सेहो सराहनीय छल मुदा मंच स’ अहि बात के कियो गोटे चर्चा नहि कएला, पता नहि कियैक शायद एकर कारण पूर्वाग्रह छल हेतैक, येन-केन प्रकारे नाटक खूब नीक जकां संपन्न भेल आ फेर पात्र परिचय आ तकरा बाद शायद पूर्वहि स’ नियोजित पुरस्कारक घोषणा. जाहि मे २टा पुरस्कार देल गेल नाम त' नहि मोन अछि पुरस्कारक मुदा एकटा भेटल “कुमार गगन” कें समस्त नाटक मे सबस’ नीक भूमिका लेल आ दोसर श्रीमति प्रेम लता मिश्र 'प्रेम' कें कथित तौर पर समस्त नाटक मे महिला मे सबस’ नीक अभिनय लेल छलैक, हम एही ठाम एकटा बात कह' चाहब जे एहि दुनू पुरस्कारक खगता नहि त' एहि दुनू बरिष्ट रंगकर्मी कें छनि आ ने ई उचित लगैत छैक कियैक त’ “नवतुरिया आगा आबैक” एही नारा केर बोली देबयवला सब कियैक बिन खगते एही दुनू पुरान लोक कें ई देलाह यद्यपि हम ई नहि कहि रहल छी जे ई दुनू गोटे एही केर हकदार नहि छलाह मुदा एकटा बात ई जे अगर कोनो मंच पर पुरान आ अनुभवी कलाकार रहत त’ बेसी काल होइत छैक जे ओ नब कलाकार कें झांपि देइत छैक मुदा तकर मने ई नहि जे नवतुरिया नीक अभिनय नहि करैत अछि. एहि ठाम त' कोनो ने कोनो बहन्ने नवतुरिया कें पुरस्कृत कयल जेबाक छलैक ताकि आगाँ ओ आर बेसी उर्जस्वित भ’ क’ काज करैत, खैर एकटा बात आओर कहब जे आइ नाटक डिजिटल थियेटर दिस डेग बढ़ा रहल अछि आ एहि दौर कें बहुत नीक जकां एहि नाटक मे बौआ “स्वर्णिम” देखौलनि, एहि बौआ कें जतेक प्रशंसा करी से कम अछि कियैक त’ ई ततेक नीके जकां अपन काज देखेलाह जे मोन गदगद भ’ गेल. हम त’ कहब जे हिनकर काज केर बिना नाटक बिलकुल अपूर्ण सन लगैत, हुनकर एही काज स’ प्रसन्न आ गदगद भ’ क’ आदरणीय “बटुक भाइ” हुनका एकटा नटराजक मूर्ति आ अपन सुमधुर बोली मे अशेष आशीर्वाद पुरस्कार स्वरूप अपना दिस स’ देलखिन, समिति एहि कें जरूरी नहि बुझलक शायद, एहि ठाम कहि दी जे बौआ स्वर्णिम कुमार गगनक सुपुत्र छथि आ हिनकर बहिन ईशा बैदेहीक मंच पर उपस्थिती आ पार्श्व सहयोग स्वागत योग्य अछि... आ तकर बार समितिक एकटा अधिकारी समारोह कें बिधिवत संपन्न होयबाक घोषणा केलाह...
बात त’ आर बहुत रास फुरा रहल अछि, जेना मैथिलीक पोथीक’ दोकान पर भीड़ त' बहुत देखलहुं मुदा सब गोटे खाली समय बिताबय लेल पन्ना गिनैत ठाढ़ छलाह, दोकानदार स’ पुछलहुं त’ कहलाह जे काल्हिखन भोर मे जे पोथी सब अनलहुं अछि ताहिमे लगभग ५० प्रकारक पोथी छल मुदा एखन धरि सब ओहिना सजल अछि गोटेक-आध बिकायल अछि ,हम सोचलहुं जे कियैक नहि, मैथिल कें त’ सजबय केर आदति होइत छनि ताहि हेतु ओ सब अहाँ स’ नहि किनलाह जे कहीं अहाँक सजाबट ने ख़राब भ' जाय...


text:
केन्द्र शासित प्रदेश
केन्द्र शासित प्रदेश या सङ्घ राज्य क्षेत्र या सङ्घक्षेत्र भारतक सङ्घीय प्रशासनिक ढाँचाक एक उप-राष्ट्रिय प्रशासनिक एकाई छी। भारतक राज्यसभक अपन चुनल सरकारसभ होएत अछि, मुदा केन्द्र शासित प्रदेशसभमे सीधे-सीधे भारत सरकारक शासन होएत अछि। भारतक राष्ट्रपति हर केन्द्र शासित प्रदेशक एक सरकारी प्रशासक या उप राज्यपाल नामाङ्कित करैत अछि।[१]
भारतमे एखन धरि सात केन्द्र शासित प्रदेश अछि।[२] भारतक राजधानी नयाँ दिल्ली जे कि दिल्ली नामक केन्द्र शासित प्रदेश सेहो छल आ पुदुचेरीकें आंशिक राज्यक दर्जा दऽ देल गेल अछि। दिल्लीकें राष्ट्रिय राजधानी प्रदेशक तौर पर पुनः परिभाषित कएल गेल अछि। दिल्ली आ पुदुचेरी दुनू प्रदेशकें अपन चयनित विधानसभा, मन्त्रीमण्डल आ कार्यपालिका अछि, मुदा एकर शक्तिसभ सीमित अछि। एकर विधानसभाद्वारा पास कएल गेल कानून भारतक राष्ट्रपतिकें विचार आ स्वीकृति भेट गेलाक बाद मात्रे लागू भऽ सकैत अछि।
भारतमे वर्तमानमे ई केन्द्र शासित क्षेत्र अछि:
ई भारतक राष्ट्रिय राजधानी प्रदेश छी:
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ केन्द्र शासित प्रदेश भारतक राष्ट्रिय पोर्टलपर।
- ↑ केन्द्र शासित प्रदेश भारतीय गृह मन्त्रालय


text:
शैफालिका वर्मा, अरूणाभ सौरभ आओर महेंद्र नारायण राम जी के एहि साल 2012 के साहित्य अकादमी पुरस्कार सं सम्मानित कएल जएतन्हि.
एकर घोषणा साहित्य अकादमी के कार्यकारी अध्यक्ष विश्वनाथ तिवारी आओर कार्यकारी सचिव केएस राव जी करलाह.
हिन्दी के कवि चंद्रकांत देवताले जीक संग 24 लेखक के साहित्य अकादमी के अकादमी पुरस्कार से सम्मानित कएल जएतन्हि.
एकरे संग 20 भाषा के लेल युवा पुरस्कार आओर 24 किताबके लेल
अनुवाद पुरस्कार के घोषणा सेहो कएल गेल.
हिन्दी मे चंद्रकांत देवताले के कविता संग्रह ‘पत्थर फेंक रहा हूं’ के अकादमी पुरस्कार के लेल चुनल गेल. इकरे संग जीत थाइल (अंग्रेजी), दर्शन बुट्टर (पंजाबी), आईदान भाटी (राजस्थानी), कृष्ण कुमार तूर (उर्दू), रामजी ठक्कर (संस्कृत), गुणोर मोसाहारी (बोडो), बालकृष्ण भौरा (डोगरी), एचएस शिवप्रकाश (कन्नड़), माखनलाल कंवल (कश्मीरी), काशीनाथ शांबा लोलयेंकार (कोंकणी) आओर के. सच्चिदानंदन (मलयालम) के काव्य संग्रह के लेल सम्मानित कएल जएतन्हि.
उपन्यासकार चंदना गोस्वामी (असमिया), सुब्रत मुखोपाध्याय (बांग्ला), जोध छी सनसन (मणिपुरी) आओर डी. सेल्वराज (तमिल) के संग चंद्रकांत टोपीवाला (गुजराती) के समालोचनात्मक कृति आओर शैफालिका वर्मा (मैथिली) के आत्मकथा के लेल पुरस्कृत कएल गेलन्हि.
जयंत पवार (मराठी), उदय थुलुड (नेपाली), गौरहरि दास (ओडिया), गंगाधर हांसदा (संथाली), इंद्रा वासवानी (सिन्धी) आओर पी सुब्बारामय्या (तेलुगु) के कहानी संग्रह के लिए सम्मान मिलतन्हि.
18 फरवरी के दिल्ली मे ई पुरस्कार देल जएतन्हि. पुरस्कार मे उत्कीर्ण ताम्रफलक, शाल आओर एक लाख रूपया देल जएतन्हि.
एकरे संग साहित्य अकादमी युवा पुरस्कार कुणाल सिंह (हिन्दी), अमन सेठी (अंग्रेजी), परगट सिंह (पंजाबी), दिगंत लावारी (बोडो), और सुश्री मलारवती (तमिल) को उपन्यास, कमल कुमार तांती (असमिया), यश रैणा (डोंगरी) जतुष जोशी (गुजराती), आरिफ राजा (कन्नड), अरूणाभ सौरभ (मैथिली), सुश्री लोपा आर. (मलयालम), ओम नागर (राजस्थानी) आओर प्रवीण पंड्या (संस्कृत) के कविता संग्रह, सादिक हुसैन (बांग्ला) एवं सृष्टिश्री नायक के कहानी संग्रह, फारूख शाहीन (कश्मीरी) एवं नमन धावस्कर सावंत (कोंकणी) के साहित्यिक आलोचना, धर्मकीर्ती सुमंत (मराठी) के नाटक आओर गजन्फर इकबाल (उर्दू) के निबंध के लेल युवा पुरस्कार देल जएतन्हि.
अनुवाद के लेल साहित्य अकादमी पुरस्कार रामजी तिवारी (हिन्दी), एमएल तंगप्पा (अंग्रेजी), महेंद्र नारायण राम (मैथिली), पूर्ण शर्मा ‘पूरन’ (राजस्थानी), सतीश कुमार वर्मा (पंजाबी), भागीरथी नंद (संस्कृत), अतहर फारूखी (उर्दू), गीता उपाध्याय (नेपाली), हिरो ठाकुर (सिंधी), प्रशांत कुमार मोहंती (ओड़िया), जी. नंजुन्दन (तमिल), आर वेंकटर राव (तेलुगु), पंकज ठाकुर (असमिया), ओइनम नीलकंठ सिंह (बांग्ला), स्वर्णप्रभा चैनारी (बोड़ो), शशि पठानिया (डोगरी), शालिनी टोपीवाला (गुजराती), केके नायर एवं अशोक कुमार (कन्नड), अब्दुल अहद हाजिनी (कश्मीरी), गुरूनाथ शिवाजी केलेकार (कोंकणी), आनंद (मलयालम), ई. सोनामणि (मणिपुरी), रवीन्द्रनाथ मुमरू (संताली) और शारदा साठे (मराठी) के देल जएतन्हि.
ओना सेव मिथिला सेव मैथिली के तरफ सं एहि बारे मे एकटा शिकायत सेहो मिलल अछि. अहां ओहि शिकायत के देख सकय छी-
I am sending you the news clipping to make you aware of what is happening in Maithili language in Sahitya Akademi. The annual award of Sahitya Akademi is yet to be declared by the executive council of the Sahitya Akademi but in Maithili its convener Vidyanath Jha Vidit has already leaked this report to the media. Sir, this report mentions that the book over which Shefalika Verma was given award has been published by the Sekhar Prakashan. We Maithil suspect that Mr Vidit has some dubious dealing with Sekhar Prakashan in managing the award. It is a serious matter that how such a confidential report was deliberately leaked to the media. We strongly object this matter an action should be initiated against Mr Vidit.
-save Mithila save Mithila


text:
बिहार विधान परिषद् मे 24 जुलाई क’ भेल महाभारतक विश्लेषण कतेको तरहें कएल जा रहल अछि। सबसँ पहिल वाकयुद्ध महिला मंत्रीक जवाब देम सँ असमर्थता सँ आरंभ भेल। भाजपा एहि तथ्यकेँ नमारलक जे विभागीय महिला मंत्री सदन मे जवाब नहि द’ रहल छथि आ हुनका बदला मे विजय कुमार चौधरी जवाब द’ रहल छथिन्हि। भाजपाक बोली मे तेखी सँ सत्तापक्ष दबाव मे आयल। भाजपा सदस्य व वैद्यनाथ चौधरीक प्रश्नक अति पिछड़ाक छात्रवृत्ति मे राशिक कमी सँ संबंधित छल। मंत्रीक जवाब सँ असंतुष्ट विपक्षी भाजपा एहि तथ्य पर घोंघौज पसार’ चाहलक ताकि सरकार क राजनीतिक स्तर पर फझिअत कराओल जाए जे ओ अति पिछड़ाक कल्याणक अनेरो अनघोल मचा रहल अछि जखन कि वास्तविकता फराक छैक । ताबत धरि सत्ता पक्ष खौंझा चुकल छल। नीतीश कुमारक लग मे बैसल सत्ताधारी जनता दल (यू) क संजय सिंह , नेता विपक्ष सुशील मोदी केँ कहलखिन्ह जे हुनका प्रत्येक प्रश्न पर उठबाक बेमारी भ’ गेल छन्हि। संजय सिंहक बोली मे जे कटुता रहैक, भाजपा के बर्दाश्त नहि भेलैक आ एकर प्रतिरोध करैत सुशील मोदी प्राय: पहिल बेर सदन वेश्मय मे एलाह आ हुनका पॉंछॉं-पॉंछॉं संपूर्ण भाजपा वेश्मत मे आबि हो-हल्लाह कर’ लागल। स्थितिक करालताक अनुमान लगिबत हि सभापति महोदय कार्यवाही स्थगित क’ देलखिन्ह । ता धरि भाजपाक सदस्यगण आक्रोशित भेल सदन वेश्म मे ठाढ़ भ’क’ हल्ला करिते रहथि कि ओ लोकनि संजय सिंहक दिशि घुरि गेलाह आ तकरा बाद पहिने वाकयुद्ध भेल आ जँ किछु मोटगर-डँटगर सदस्य आ मंत्रिगण थोर-थाम नहि करितथि त’ पहिने त’ संजय सिंह संगे दुर्व्यवहार होईत, पॉंछॉं किनका कतेक चोट लगितन्हि, कल्पनाक विषय थिक। दुनू पक्ष तामसे लोह छलाह। जखन सदन पुन: समवेत भेल, नीतीश कुमार पहिने तँ सदनक माध्यम सँ सभापति केँ अपन दु:ख सुनौलखिन्ह, मुदा बाद मे ओ न्याकयक मांग कर’ लगलाह। हुनकर कहब छलन्हि जे भाजपाक सदस्यगण सदन मे आ नेता प्रतिपक्ष बाहर मे मीडिया केँ कहलथिन्ह जे विवाद नीतीश कुमारक इशारा पर कएल गेल। नीतीशक कहब छलन्हि जे हमरा पर निरर्थक आरोप लगाओल जाए रहल अछि, जखन कि हम निर्दोष छी। हुनक स्पष्ट कहब छलन्हि जे सदन मे मीडियाक प्रतिनिधि बैसल रहैत छथि, हुनके सँ पुछि लेल जाए जे हमर कोनो इशारा छल अथवा नहि। ओ ऑगॉं स्पष्ट कयलन्हि जे सदनक कार्यवाहीक रिकार्डिंग ऑडियो आ वीडियो मे होईत छैक, एकरो आधार पर जांच भ’ सकैत अछि। विधान परिषद् जे ऑडियो रिकार्डिंग होईत छैक, ओ एखन धरि मानव नियंत्रित (मैन्युडअल) अछि। जखन कोनो माननीय सदस्य किछु बजबाक लेल ठाढ़ होईत छथिन्ह त’ ऑपरेटर हुनकर स्थान देखि क’ माईक-नियंत्रण मशीन केँ ट्युन करैत अछि आ तकरा बाद हुनक माईक ध्वनि विस्तारक सँ जुड़ैत अछि। ई होयबा मे किछु सेकेंड लगैत छैक। जा धरि ऑपरेटर हुनक माईक केँ सक्रिय (एक्टिव) नहि करत, ध्वनि नहि निकलतैक। एहन स्थिति मे वक्ताक स्थिति एहन रहैत छन्हि जे हुनक पहिल पॉंच सँ सात सेकण्डक गप्प़ माईक पर नहि अबैत अछि। छोट टुसकी, बैस क’ कएल गेल गप्पॉ, इशारा आदि माईक पर एहि दुआरे नहि अबैत अछि। आब वीडियोक चर्चा। सदन मे कार्यवाहीक कवरेज लेल तीन ठाम कैमरा लागल छैक। ई कैमरा सब सेहो मानव द्वारा नियंत्रित अछि। साधारणतया सदनक कोनो कोना धरि एहि कैमरा सँ फोटोग्राफी कएल जा सकैत छैक, मुदा एकरो ध्वनि माईक सँ संबद्ध छैक अर्थात् जखन सदन मे माईक काज करतै, तखने एहि कैमरा मे ध्वनि जेतैक। तेसर चीज, सदनक कार्यवाही संकलनक हेतु जतेक संवाददाता छथि, हुनक बैसबाक इंतजाम ऊपर मे अवस्थित प्रेस दीर्घा मे छैक। ओत’ स’ ओ महीन तरहक गप्प, नहि सुनि सकैत छथि। जखन वेश्म मे बहुत सदस्यो ठाढ़ भ’क’ हल्ला क’ रहल छथि, कोनो सदस्य द्वारा कएल गेल छोट संशोधन सुनब त संभव अछि। किछु चतुर एवं अनुभवी सदस्य हो-हल्ला मे अपन गप्प ऊपर करबाक लेल माईक सँ मुँह सटा क’ चिचिया क’ बजैत छैक,जेना आब ओ मुँह मे माईक कोंचि लेताह। मुदा नीतीशक भाषणक तथ्य ई छल जे मीडिया आ मशीनक सहायता सँ सिद्ध कएल जा सकैत छैक जे ओ दोषी नहि छथि। ओ ईहो घोषणा क’ देलन्हि जे एहन परिस्थिति मे ओ सदनक कार्यवाही मे भाग नहि लेताह। नीतीश दुख दूर करबाक पूर्ण चेष्टा कएल गेल। बिनु गलतियो के सभापति माफी मंगलन्हि। नेता, प्रतिपक्ष सेहो खेद व्यक्त कएलन्हि। नीतीशक समर्थन मे, हुनका प्रसन्न करबाक लेल चिरौरी सेहो भेल। मुदा ई प्रकरण सदन संचालन वा मीडिया प्रबंधन पर चर्चा करबाक पैघ मौका प्रदान सेहो कएलक। सबसँ पहिल गप्प जे जखन सभापति द्वारा कार्यवाही स्थगित केलाक बाद सभापति आसन सँ उठि क’ चलि गेलाह आ तकरा बाद भाजपा वा सत्तापक्षक सदस्यकगण बीच झगड़ा भेल त’ एकरा कोनो तरहें सदनक कार्यवाही नहि मानल जा सकैत अछि। दोसर जे, नेता, प्रतिपक्ष नीतीश कुमारक संबंध मे मीडिया मे बयान देलथिन्ह आ तकर पंचैती नीतीशजी सदन मे करओलन्हि। सदनक बाहरक देल गेल वक्तव्यक लेल सदन मे न्याय मांगब कोन तरहें उचित कहल जा सकैछ। जखन संजय सिंह नेता, प्रतिपक्षक प्रति असम्मानजनक शब्दक व्यवहार केलथि, नीतीश हुनका बगल मे चुपचाप बैसल छलथि। कोनो रोकटोक नहि। बाद मे ओ संजय सिंहक एहि कृत्यक लेल कनेको अफसोस नहि व्यक्त कएलन्हि। नीतीश स्पपष्ट कएलन्हि जे ओ मात्र सदस्य छथि। मुदा भाजपाक लेल नीतीश एखनो नेता छथि। एहि झगड़ा सँ स्पष्ट भेल जे चाहे संजय सिंह केँ सदनक मर्यादा सिखेबाक विषय हो अथवा एहन महिला मंत्रीक चयनक विषय हो जे कम सँ कम सदन मे उत्तर देबाक लेल ठाढ़ हेबाक साहस करथि, एकर जिम्मेवारी भाजपा नीतीश केँ दिये चाहैत छल। दोसर, मीडियाक प्रबंधनक विषय अछि। घटनाक दोसर दिनका समाचार पत्र सभक मुखपृष्ठ। जाहिमे विधान परिषद्क ओहि दृश्यक फोटो छापल गेल। विधान परिषद् सचिवालय सँ कोनो पत्रकार ओहि दिन फोटो खिचबाक अनुमति नहि नेने छलाह। स्पष्ट अछि, जे पत्रकारणगण प्रेस दीर्घा मे रहथि ओ अपन कैमरा सँ अथवा मोबाईल मे उपलब्ध कैमरा सँ ऊपर सँ फोटो खीचि अखबार मे छपलन्हि। एहि तरहक कृत्य गैर कानूनी त’ अछिए, मीडियाक संवेदनशीलता पर प्रश्नोचिह्न सेहो लगबैत अछि। मीडियाकर्मी के जे पास देल जाईत छन्हि ताहि मे बहुत रास चीज सदन मे ल’ जेबासँ प्रतिबन्ध् छैक। सदन मे मोबाईल ल’ जेबाक अनुमति त’ सदस्य तक केँ नहि छन्हि। ओना चोरा-छिपा क’ सदस्यगण वा मीडिया कर्मी मोबाईल ल’ जाईत छथि। मुदा मोबाईल सँ फोटो खिचब आ ओहि फोटो केँ समाचार पत्र मे छापि देब आ परिषद् सचिवालय अथवा सभापति दिस सँ कोनो तरहक प्रतिकार नहि कएल जायब, स्पष्ट करैत अछि जे जनतांत्रिक एवं संसदीय व्यावस्थाक निर्वहन मे कोताही झलकि रहल अछि। एतबे नहि, झगड़ा भेलाक किछु घंटाक बाद सदनक भीतुरका ‘फुटेज’ इलेक्ट्रॉनिक समाचार चैनल पर प्रसारित भ’ रहल छल। नीतीश जी सदन मे जे किछु कहलथि सेहो टी.वी.चैनल पर देखा रहल छल। प्रश्न ई उठैत अछि जे ओ फुटेज कोना बाहर आयल? सदनक कार्यवाहीक रेकर्डिंग निजी एजेंसी करैत अछि आ संभव छैक, ओकरा माध्यम सँ फुटेज बाहर निकलल हो। ईहो संभव अछि जे दर्शक दीर्घा मे बैसल मीडिया कर्मी सेहो रेकर्डिंग ’क’ फुटेज बाहर पठबैथ होथि। ई’त’ जॉंचक विषय अछि। मुदा ई घटना सदनक कार्यवाहीक अंकन संपूर्ण व्यवस्था पर प्रश्न चिह्न लगबैत अछि। विधान परिषद् मे पत्रकार दीर्घा समिति अछि जकर अध्य्क्ष सभापति स्वयं छथि आ एहि समिति मे पटना मीडिया हाऊसक वरिष्ठ एवं अनुभवी सदस्यगण सब छथि। विश्लेषणक ई अर्थ नहि जे सदन मे सदस्यगण झगड़ा-फसाद करथि आ एकर जानकारी मीडियाक माध्यगम सँ बाहर नहि जाईक। विषय ई अछि जे पत्रकारगण केँ सदनक कार्यवाहीक आवश्यक जानकारी छन्हि अथवा नहि। घटनाक दोसर दिन नेता, प्रतिपक्ष द्वारा खेद व्याक्त कएल गेल। हालांकि एहि पूरा प्रकरणमे दोषी के छथि, एकर निष्कर्ष पर आयब आसान नहि। किछु कालक बाद नीतीशजी सदन मे एलाह। घटनाक्रमक पटाक्षेप हो, एकर प्रयास सत्तापक्ष वा विपक्ष दिस सँ भेल। पहिने सत्ता पक्ष भाजपाक किछु सदस्यणन पर अनुशासनिक कार्रवाईक मांग कएने छल आ बाद मे भाजपा द्वारा सेहो एहने मांग कएल गेल। दुनू दिस सँ अपन मांग वापस लेल गेल। मुदा संजय सिंह द्वारा कोनो तरहक प्रतिक्रिया नहि देल गेल। विधान परिषद् क एहि महाभारत मे धृतराष्ट्र क भूमिका मे के-के रहलाह, एकर निसाफ त’ इतिहास करत, मुदा जँ संवेदनशील विषय पर पक्ष, विपक्ष वा मीडिया द्वारा परिपक्वताक प्रदर्शन नहि कएल जायत त’ जनतांत्रिक गौरवशाली इतिहास पर अनेरो कारिखक थक्का एहिना लगैत रहत। विभिन्न राजनीतिक दलक शीर्ष नेता केँ प्रसन्न राखबाक प्रक्रियामे सदन आ सरकारक गरिमाके बचा क’ राखि लेब, सबसँ पैघ समस्या अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
कलकत्ता. मिथिला विकास परिषद् द्वारा दू गोट पोथी काल्हि रविदिन 6 अक्टूबर कें महानगरक महाजाति सदन केर संयुक्त भवन प्रेक्षागृह मे विमोचित कयल गेल. मैथिली कविता विषयक दुनू पोथीक विमोचन मैथिलनेही सांसद सुदीप बंद्योपाध्याय कयलनि. आधुनिक मैथिली कविता : दशा ओ दृष्टि तथा कोलकाता : मैथिली कविता नामक पोथी विमोचित भेल. ध्यातव्य अछि जे पछिला साल मिथिला महोत्सवक तेसर दिन आयोजित साहित्य संध्या मे विभिन्न विद्वान् लोकनि द्वारा आलेख पाठ ओ कवि गोष्ठी भेल छल. कविता कें समर्पित ओहि कार्यक्रम केर आलेख ओ कविता पर पोथी बहार कयल गेल अछि. पहिल पोथी जतय आधुनिक मैथिली कविता पर विद्वान् लोकनिक आलेखक संग वर्त्तमान साहित्य पर इजोत देइत अछि त' दोसर पोथी मे महानगर मे सक्रिय मैथिली कवि लोकनिक रचना संकलित अछि. आमोद कुमार झा केर स्वागत भाषण सं शुरू भेल पोथी विमोचन सत्र मे सांसद सुदीप बंद्योपाध्याय, कोलकाता नगर निगम केर उपमेयर फरजाना आलम, गीतेश शर्मा, प्रफुल्ल कोलख्यान, डॉ शंभूनाथ, कामदेव झा, डॉ वीरेंद्र मल्लिक, मिविप अध्यक्ष अशोक झा अपन विचार प्रकट कयलनि. अंजय चौधरी दिवंगत साहित्यकार महाप्रकाश-मायानंद-जीवकांत समर्पित मंच पर हिनका लोकनिक साहित्यिक योगदान केर चर्च कयलनि.
कार्यक्रम केर दोसर सत्र मे कवि सम्मलेन भेल. बिनय भूषण केर अध्यक्षता मे शुरू भेल सम्मलेन मे अजय तिरहुतिया, विजय इस्सर, चन्दन कुमार झा, आमोद कुमार झा, लक्ष्मण झा 'सागर', रूपेश त्योंथ, अशोक झा अपन कविता पाठ कयलनि. तेसर सत्र मे अशोक कुमार झा 'भोली' ओ अंजना इस्सर गीत प्रस्तुत कयलनि. अंजय चौधरी द्वारा धन्यवाद ज्ञापनक संग कार्यक्रम समाप्त भेल. (Report: मिथिमीडिया ब्यूरो)


text:
ⓘ मङ्गोलिया
मङ्गोल साम्राज्य सन् १२०६मे चंगेज खाँ स्थापना केने छल । मङ्गोलियामे चीन दुई सय वर्ष शासन केलक तँ पूर्वसोभियत संघ एकरा ७० वर्ष नियन्त्रणमे लेलक । ई सन् १९११मे चीनसँ स्वतन्त्रताक घोषणा करलाक बाद पूर्ण स्वतन्त्रता तँ सन् १९२१मे मात्र पावने अछि । परन्तु, ई विश्व समुदायसँ अलग मुलुकक रूपमे सन् १९४५मे मात्र मान्यता पावने छल । परन्तु, सन् १९२४ सँ मङ्गोलिया पुनः सोभियत संघक नियन्त्रण -प्रभावमे गेल । सन् १९८९मे सोभियत संघ विघटन भेलाक बाद सन् १९९०मे मङ्गोलियामे सेहो लोकतान्त्रिक आन्दोलन भेल । सन् १९९२मे नयाँ लोकतान्त्रिक संविधान बनलाक बाद मङ्गोलिया संसदीय व्यवस्था आ उदार अर्थतन्त्रक युगमे प्रवेश केलक ।
1. भूगोल
मङ्गोलियाक दक्षिण, पूर्व आ पश्चिममे चीन आ उत्तरमा रुस अछि । मङ्गोलिया क्षेत्रफलक दृष्टिसँ काजकस्तान के बाद दोसर पैग भूपरिवेष्ठित मुलुक छी। मङ्गोलियाक राजधानी उलानबटोर विश्वमे सबसँ अधिक ठण्डा होए वाला राजधानी मानल जाइत अछि ।
गोबी मरुभूमि
गोबी मरुभूमि, चीन कब्जा कएल तिब्बत क्षेत्र आ मङ्गोलियामे अवस्थित अछि । ई विश्वक पैग मरुभूमि मध्ये एक छी । गोबी दुनियाक ठण्डा मरुभूमि मध्ये एक छी, एकर तापक्रम शून्यसँ चालीस डिग्री नीचा धरि पुगैत अछि । ई मरुभूमि एसियामे मङ्गोलियाक बहुत ठाम धरि विस्तार भेल अछि । गोबी एक मङ्गोलियन शब्द छी, जकर अर्थ जलरहित स्थान होएत अछि ।


text:
बीतल मंगलदिन बिहारक डीजीपी पद सं स्वैच्छिक सेवानिवृत्ति (वीआरएस) लेबाक बाद गुप्तेश्वर पांडेय एक बेर फेर अपन राजनीतिक पारी कें बारे मे खुलि क’ बात केलनि। राजनीतिक पार्टी मे शामिल होबय आ चुनाव लड़बाक सवाल पर गुप्तेश्वर पांडेय कहलनि जे की ई अवैध अछि?
देल गेल इंटरव्यू मे पूर्व डीजीपी गुप्तेश्वर पांडेय कहलनि जे बिहारक जनता हमरा सं बहुत प्रेम करैत छथि । हम जदि चुनाव लड़ि त’ जीत सकैत छी। चुनाव सं हमर वीआरएस कें जोड़नाइ गलत अछि। ओ आगू कहलनि जे हमर खिलाफ रोज अफवाह उड़ा क’ हमरा विवादित बनाओल जा रहल अछि । हमर खिलाफ विपक्ष, चुनाव आयोग सं शिकायत करता आ अगर चुनाव आयोग हमरा हटा दैत त’ हमर कतैक बेइज्जती होइत। 34 साल धरी बेदाग रहलऊ, मुदा अहि तरहक माहौल बना देल गेल जे निर्वाचन आयोग कें हमरा हटाबय पड़लइ।
ओ कहलनि जे हमर खिलाफ साजिश भ’ रहल छल। हमरा अपमानित क’ हटे बाक प्लान छलइ। हम समैझ बुइझ गेलाउ आ हम वीआरएस लेबाक निर्णय केलउ। कोनो राजनीतिक दल मे शामिल भ’ जेनाइ आ चुनाव लड़नाइ, पाप अछि की? जदि हम चुनाव मे जेबाक फैसला करैत छी त; अहिमे की अनैतिक आ अवैध अछि।
गुप्तेश्वर पांडेय आगू कहलनि जे हम बिहारक कोनो विधानसभा सीट सं चुनाव लड़ि क’ जीत सकैत छी, ओहो निर्दलीय। 14 सीट सं चुनाव लड़बाक ऑफर अछि, मुदा हम अखन राजनीति मे जेबाक निर्णय नहि केने छी। जे होयत, पहिने अपन लोक सं सलाह मशविरा करब फेर एकर ऐलान करब।
वीआरएस कें एक्टर सुशांत सिंह राजपूत केस सं जोड़बाक जरूड़त नहि
पूर्व डीजीपी गुप्तेश्वर पांडेय कहलनि जे हमर वीआरएस कें एक्टर सुशांत सिंह राजपूत केस सं जोड़ेबाक जरूड़त नहि अछि। सुप्रीम कोर्ट सेहो कहलनि जे हम जे केलऊ , ओ सही केलऊ। जखन हमरा उपर नैतिक दबाव आयल त’ हम हंगामा शुरू केलऊ। एकरा बाद हमर आईपीएस अधिकारी कें मुंबई पुलिस छोड़लक।


text:
नेपाल के वीरगंज सं एकटा नवका टीवी चैनल तराई टेलीविजन शुरू भेल अछि. तराई टीवी नेपाल के संग- संग मुख्य रूप सं बिहार आओर उत्तर प्रदेश के तराई... बॉर्डर इलाका के लोक के लेल शुरू कएल गेल अछि. चौबीसों घंटा वाला एहि चैनल पर नेपाली के संग मैथिली... भोजपुरी आओर हिंदी मे सेहो कार्यक्रम प्रसारित कएल जाएत. एहि चैनल मे तराई के लोक के ध्यान मे रखैत कार्यक्रम के प्रसारण कएल जाएत. एहि चैनल पर मधेशी लोक के समस्या ... परेशानी... मुद्दा के उठाबय के संग एहि इलाका के संस्कृति... रहन- सहन... पावनि त्योहार के प्रमुखता देल जाएत. चैनल पर समाचार के संगहि सभ तरहक धारावाहिक कार्यक्रम सेहो देखाएल जाएत. ओना फिल्म... संगीत... गीतनाद के कार्यक्रम के कनि बेसि जगह देल जाएत. तराई के लोक के अपन भाषा मे आएल ई चैनल लोक के एकटा आओर विकल्प उपलब्ध कराउत. ओना महुआ चैनल के बाद ई पहिल चैनल होएत जेहि पर पूरा तरह सं भोजपुरी...मैथिली मे कार्यक्रम आएत. ओना त नेपाल-1 पर अखनो घंटा धरि के मैथिली मे कार्यक्रमक प्रसारण होएत अछि. सहारा समय बिहार-झारखंड पर मैथिली आओर भोजपुरी मे कार्यक्रम के प्रसारण शुरू भेल छल मुदा ओ बेसि दिन तक जारी नहिं रहल सकल. ओकरा बंद करि देल गेल. ओना सहारा के मैथिली कार्यक्रम मिथिला मे खूब लोकप्रिय छल. नेपाल सं एफएम पर सेहो मैथिली कार्यक्रम आबैत अछि ओ बड़ लोकप्रिय अछि. उम्मीद कएल जा रहल अछि तराई टेलीविजन के मैथिली...भोजपुरी कार्यक्रम सेहो लोकप्रिय होएत. ई सभ त नीक अछि मुदा अहां के नहिं लगैत अछि जे मैथिली मे सेहो एकटा चैनल होबाक चाही छल ? कि अहां के नहिं लगैत अछि जे मीडिया मे मिथिलाक लोक के भऱमार रहैत एकोटा मैथिली चैनल नहिं खुलला सं मिथिलाक अखन धरि पिछड़ल अछि? अपन विचार सं अवगत कराएब ?
नवका- पुरनका लेख सर्च करु...
मैथिली...भोजपुरी...नेपाली चैनल
1 टिप्पणी:
NAMASKAAR,जवाब देंहटाएं
ham apanek ehan andoleet karaywala vichaar s,a sahamat chhi.hamra mithila me paigh-s-paigh SAHITYAKAAR,BOODHHIJIVEE,aa mahaan NETA lokain seho chhalait aa akhhano achhi tathapi , mithila ke vikaas je gatee sa hoyabaak chahi se nai bhel.lekin ekta baatak santos jaroor achhi je ahan sab san CHINTAK aa JAAGROOK lokain chhati MITHILA ME je apna SAWAAL ke dwara SAMAAJ ke JAGABAI ke koshish kay rahal chi,tahik lel apanek bahut-bahut DHANYAWAAD.
PRABANDHA KUMAR SINGH
MANIGACHI
DARBHANGA


text:
ममता शंकर/ नीलू कुमारी
सहरसा/दरभंगा । बिरौलवाली भैजीक आइ आंखि नोरायल अछि। इ नोर खुशीक अछि। आब कमला क धार हुनका नैहर जेबा मे बाधा नहि बनत। 16 घंटाक दूरी आब एक घंटा 16 मिनट भ जएत। सामा हो बा भरदुतिया भौजी चट द नैइहर चल जेतीह आ पट द सासुर घुरि अउतथि। अपन खुशी कए आइ ओ नुका नहि पाबि रहल छथि। कखनो नचारी त कखनो महेशवाणी गाबि रहल छथि। भौजी क आजुक रूप ओहि विद्यापतिक जेना भ गेल अछि जेकर दुहारि पर कहियो महादेव उगना बनि आयल छलाह। महादेवक एकटा नाम नीतिश सेहो अछि जे आइ भौजी क दुहारि पर सेवा यात्रा क क्रम मे नीतीश आयल छथि। ओ दरभंगा जिला क ठेंगहा मे कमला नदी पर पुल क शिलान्यास केलथि अछि। जहिया भौजी क विवाह भेल छल तहिया कमला पर तिरहुत सरकार क बनाउल लोहा क पुल छल। 1987 क बाढि मे ओ बहि गेल। तहिया स बस नाव क सहारे लोक नदी पार क मधेपुर अबैत-जाइत अछि। सड़क मार्ग स मधेपुर क दूरी पुल क टूटला क बाद 40 किमी भ गेल। पुल बनि जाए त इ दूरी छह किमी भ जाएत। पुल बनला स दरभंगा, मधुबनी, सुपौल आ सहरसा क दूरी कम भ जाएत।
एहि ठाम कमला पर पुल क मांग पुरान अछि । मांग पूरा नहि भेला स लोक नाउम्मीमद भ गेल छल। अचानक शिलान्यास क गप आयल त पूरा इलाका गवाह बनबा लेल पहुंच गेल। नदी पर भ रहल एहि जुटान मे भौजी नहि जा सकलीह। ओना सभा मे हुनकर गामक सब गेल छल। अल्पसंख्यक टोलक सेहो लोक गेल छल।
सभा मे पहुंचल महिला कए संबोधित करैत मुख्यनमंत्री कहला जे मिथिला मे पलायन क पीड़ा असहनीय अछि। एक समय छल जखन एहि इलाका क नौजवान विवाह क बाद मुंहबज्जि (सुहागराति) दिन रेलगाड़ी क टिकट देखैत छलाह। आब स्थिति मे सुधार भेल अछि, मुदा इ सुधार उल्ले खनीय नहि अछि। हम विशेष राज्य क मांग केकरा लेल क रहल छी, अहीं सब लेल, ताकि अहां सबहक इ विरह पीडा खत्मा भ सकए। बिहार क लोक रोजगार लेल बाहर नहि जाइथि। फेर पहिने जेकां आन ठामक लोक काज करबा लेल मिथिला आबथि। नीतीश भीड़ स हाथ उठवाकए इ संकल्प लेलथि जे बेटा हो बा बेटी, ओकरा स्कूल जरूर पठायब। एहि शपथ काल सभाक अंतिम छोर पर ठार निलोफर सेहो अपन दूनू हाथ उठेने रहल। तीनटा बेटी क माइ निलोफर सेहो आइ बुझि रहल अछि जे इ दुनिया ज्ञान क दुनिया छी।
विधानसभा मे विपक्ष क नेता अब्दुल बारी सिद्दीकी क विधानसभा क्षेत्र मे कमला नदी पर पुल क शिलान्यास करैत मुख्यमंत्री नीतीश कुमार कहला जे ओ विकास क नाम पर राजनीति नहि करैत छथि। हुनका लेल राज्य क जनता हुनकर परिवार अछि। राज्य क सबटा बच्चाक हुनकर बच्चां जेकां अछि, जेकर भविष्या लेल ओ चिंतित रहैत छथि। सभास्थ ल पर साइकिल स पहुंचल आरती आ सपना संग पूरा समाज थोपडी बजा मुख्यिमंत्री क भावना कए सम्माहन देबा मे पाछु नहि रहल।
जाहि ठाम नीतीश इ कहि रहल छलाह ओ ठेंगहा सिद्दीकी क विस क्षेत्र अलीनगर क हिस्सा अछि आ राजद विधायक ललित कुमार यादव क गाम तारडीह क बगल मे अछि।
अल्पससंख्यहक क बीच इ गप चर्च मे रहल जे क्षेत्र क विधायक अब्दुलबारी सिद्दीकी जखन पथ निर्माण मंत्री छलाह तखनो ओ इ पुल नहि बना सकलाह । 30 करोड़ टका क लागत स इ पुल दो साल बाद तैयार भ जाएत। मुख्यमंत्री पथ निर्माण विभाग क प्रधान सचिव प्रत्यय अमृत स सभा मे इ शपथ लेलथि जे विधानसभा चुनाव लेल आदर्श आचार संहिता लागू भेला स पूर्व ओ एहि पुल क उद्घाटन करताह। मुख्यमंत्री कहला जे कमला पर आओर पुल बनेबा क जरूरत अछि। मिथिला क विकास लेल एकरा पुल आ सडक जोडब जरूरी अछि। ओ कहला जे खंड खंड मे बंटल मिथिला क लोक क दुख स ओ परिचित छथि। राजद अध्यक्ष लालू प्रसाद क बिना नाम लेने ओ कहला जे जनता क खुशी मे हमर खुशी है, जनता अगर खुश अछि त हम खुश होएब। जनता क दुख हमर दुख छी। किछु लोक अपन खुशी लेल जीबैत अछि, बहुत आगू सोचलक त अपन कुल-खानदान क खुशी क इंतजाम करैत अछि। हमर परिवार त पूरा बिहार अछि। हम काज करैत छी राज्य क जनता लेल।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
३० जुलाई २०२०, मैथिली जिन्दाबाद!!
राहुल सांकृत्यायन बहुत रास महत्वपूर्ण अभिलेख (दस्तावेज) अनने छलाह। एकर पान्डुलिपि सब बिहार रिसर्च सोसायटी (पटना) मे संरक्षित अछि। विलक्षण साहसी आ विश्वयात्रीक रूप मे सुपरिचित – बहुप्रतिभावान् व्यक्तित्व राहुल सांकृत्यायन जिनका शिक्षक, लेखक, स्वतंत्रता सेनानी आ साधू हर रूप मे जानल जाइत छन्हि – वैह तिब्बत (चीन) केर दुर्गम यात्रा कय केँ कतेको कठिन आ ऊँच पहाड़ केँ नँघैत तिब्बती बौद्ध पान्डुलिपि भारत अनलनि। पटना संग्रहालय मे ८ दशक सँ ओ सुरक्षित-संरक्षित अवस्था मे राखल अछि।
९ अगस्त २०१८ केँ प्रकाशित लेख (टेलिग्राफ) मे एक समाचार प्रकाशित भेल छल जे बिहार रिसर्च सोसायटी सँ करीब १० हजार पान्डुलिपि केर प्रति सेन्ट्रल इन्स्टीच्युट अफ हायर टिबेटन स्टडीज, सारनाथ, उत्तरप्रदेश केर टीम केँ डिजिटल मोड मे हस्तान्तरित करबाक आर ताहि पान्डुलिपिक सन्देश केँ जनसुलभ भाषा मे पुनर्प्रकाशित करबाक करार आदिक बात कहल गेल छल। एखन धरि ओ पान्डुलिपि बीआरएस शाखा (पटना संग्रहालय) मे ललका कूटक बक्सा मे राखल कहल गेल छल। ईहो डेग तखन लेल गेल जखन मुख्यमंत्री नीतीश कुमार संग्रहालय २०१७ मे स्वयं निरीक्षण कएने रहथि आर एहि पान्डुलिपि सभक सदुपयोग लेल उचित हितचिन्तन करैत सीआईएचटीएस सँ समझौता करैत आगू बढबाक निर्णय कएने छलथि।
राहुल सांकृत्यायन द्वारा आनल गेल ओ महत्वपूर्ण पान्डुलिपि सभक डिजिटाइजेशन लेल केन्द्र सरकार केर तरफ सँ २४ लाख टका उपलब्ध कराओल गेल छल। बुद्ध दर्शनक वज्रायन यानि तिब्बती बुद्धिज्म शाखा तथा तांत्रिक पद्धति जे बुद्ध धर्मावलम्बी सब द्वारा विश्व भरि मे अपनायल जाइत अछि ताहि ऊपर शोध-अध्ययन लेल ई दस्तावेज अत्यन्त महत्वपूर्ण होयबाक बात कहल गेल अछि। १० हजार केर संख्याक पान्डुलिपि मे कुल ७ लाख पृष्ठ संगहि, कुल ३ भाषा, तिब्बती, संस्कृत व नेवारी मे ई सब लिखल अछि। सीआईटीएचएस द्वारा एहि समस्त डिजिटाइज्ड पान्डुलिपि सहित ओकर अनुवाद हिन्दी व अंग्रेजी मे प्रकाशित कयल जेबाक समझौता भेल छल।
एकर प्रकाशन एखन धरि कि-कतेक भेल, कि सब रहस्य खुजल, एहि पर आगाँक लेख मे निरन्तरता देब।
ई पढिकय बहुत रुचि जागल जे –
* राहुल सांकृत्यायन १८९३ सँ १९६३ ई. केर बीच कुल ४ बेर तिब्बत केर यात्रा कयलनि।
* बुद्धिस्ट मोनेस्ट्रीज केर साधू सब केँ अपन प्रखर बौद्धिकता आ क्षमता सँ समझा-बुझाकय सैकड़ों वर्ष सँ राखल गेल ओहि रहस्यपूर्ण आलेख-पान्डुलिपि सब केँ बन्द बक्सा केँ खोलबाकय निकलबेलनि – एहि मे कतेको तरहक पान्डुलिपि, चित्रकला, धार्मिक कार्य मे प्रयुक्त अन्य सामान, सिक्का, पोशाक आदि संसार सँ नुकाकय राखल गेल छलैक।
* एहेन उच्च महत्वक बौद्धिक संपदा सांकृत्यायन १९३३ ई. मे पटना संग्रहालय केँ दान कयलनि, जाहि सँ एकर अध्ययन आ शोध आगू कयल जा सकत, संसार केँ एहि छुपल बौद्धिक खजानाक सम्बन्ध मे जानकारी उपलब्ध करायल जा सकत।
* एतेक महत्वपूर्ण ऐतिहासिक दस्तावेज केर रेखदेख मे अपनहि मिथिलाक चर्चित व्यक्तित्व मिश्राजीक (शिव कुमार मिश्र) नाम सेहो पढल, संरक्षणक तौर-तरीकाक वर्णन करैत मीडिया मे हिनकर बाइट आयल अछि। नीक लागल।
* कहल गेल अछि जे ई सारा दस्तावेज पहिने संस्कृत मे लिखल छल। नालन्दा विश्वविद्यालय एवं विक्रमशिला विश्वविद्यालय केर अध्येता-विद्वान् लोकनि द्वारा १२वीं शताब्दी (एनो डोमिनी यानि ईश्वी संवत) मे लिखल गेल छल। एकरे अनुवाद तिब्बती भाषा मे कय केँ ताहि समय तिब्बत-चीन आदिक विद्वान् सब जे एहि ठाम अध्ययन लेल आयल छलाह ओ लोकनि लय गेल छलाह।
* संस्कृतक मूल लेख-दस्तावेज सब नुकसान (सदा-सदाक लेल विनाश) भऽ गेल छल, कारण बख्तियार खिलजीक क्रूर सेना द्वारा दुनू विश्वविद्यालय केँ १२वीं शताब्दीक अन्त व १३वीं शताब्दीक आरम्भहि मे आगि लगाकय नाश कय देल गेल छल।


text:
दौरमा गामक लोकआस्था आ परम्परा पर आपत्तिजनक टीका-टिप्पणी कियैक?
सांस्कृतिक-पुरातात्विक संपदाक चोर-तस्करक गिरोह मिथिला मे सक्रिय विश्व भरि मे महत्वपूर्ण एन्टिक्स केर चोरी-तस्करीक समाचार सुनिते रही, आब मिथिला मे सेहो विगत किछु वर्ष सँ...
हम्मर गाम चतरा के ब्रह्मस्थानक
मिथिलाक गाम - मिथिलाक धरोहरः चतरा, मधुबनी - जुही कर्ण हम्मर गाम भेल (मधुबनी जिला) चतरा । हम गाम पर करीब 2-3 साल पर 7 -8...
मिथिलाक मूल्यवान् धरोहरः भैरवस्थान – भैरव बाबाक स्थापनाक कथा सहित
धरोहर-परिचय - सोहन कुमार झा मिथिला के धरोहर: भैरव बाबा (भैरव स्थान) हमर गाम समया-महिनाथपुर (जिला मधुबनी) के नजदीक (लगभग 1 KM पस्चिम) म अवस्थित छैथ, वाया-झंझारपुर, जिला-मधुबनी,...
बरहरा गामक भैरव पूजा – मिथिलाक एक महत्वपूर्ण धरोहर
अभियान आलेख - प्रवीण नारायण चौधरी बरहरा गामक भैरव पूजाः मिथिलाक एक धरोहर बरहरा गाम मधुबनी जिला मे पड़ैत अछि। झंझारपुर सँ लौकहा जेबाक रेलवे रूट जे...
घरै सऽ जानकी नवमी मनएबाक लेल अपीलः छोटे महंथ
घरे सऽ जानकी नवमी मनएबाक लेल अपीलः छोटे महंथ मनीष कर्ण, जनकपुरधाम। २३ अप्रैल २०२०. मैथिली जिन्दाबाद!! प्रत्येक वर्ष जनकपुरधाममें मनाओल जाएबला जानकी नवमी केर एहि...
पर्यटन लेल अद्भुत स्थल अछि देवही टोलः एक सँ एक निर्माणक अनुपम छवि-छटा बनल...
पर्यटन स्थलक परिचय - विवेक चन्द्र मिश्र, देवही टोल, मधुबनी (साभार लेखकक फेसबुक पर राखल गेल पोस्ट, जहिनाक तहिना) ई थीक हमर गाम के बाबा देवेश्वर नाथ...
धनरोपनी सँ जुड़ल मिथिलाक साहित्य-संस्कारः गभ लेनाइ आ धनखेती लेल डाक-वचन
आलेख - प्रवीण नारायण चौधरी धनरोपनी सँ जुड़ल मिथिलाक साहित्य-संस्कार के नहि जनैत छी जे बिना अन्न-पानि मानव जीवन किंवा सम्पूर्ण पर्यावरणीय संतुलन, हर जीव-जन्तु आ जीवन...
आजुक युग मे मिथिला केँ विश्व परिवेश मे ‘मिथिला चित्रकला’ सँ चिन्हल जाइत अछिः...
अन्तर्राष्ट्रीय परिधि मे मैथिली मिथिला सन्दर्भ मिथिला पेन्टिंग पर आस्ट्रेलिया आजुक विश्व मे मिथिला केँ पहिचान दियाबय लेल 'मिथिला पेन्टिंग' अकेले दम पर सर्वोच्च स्थान हासिल...
जानकी जन्म आ जनकपुर मन्दिर केर माहात्म्य
आध्यात्म - ऋषिकेश झा, जनकपुरधाम पौराणिक काल मे मिथि नामक राजा मिथिला क्षेत्रक राजा छलखिन्ह । राजा मिथि केर नाम सँ एहि क्षेत्रक नाम मिथिला नगरी...
पशुपतिनाथ मन्दिर – किछु महत्वपूर्ण गाथा
धार्मिक पर्यटन स्थल हिन्दू धर्मावलम्बीक एक अत्यंत महत्वपूर्ण तीर्थस्थल होयबाक संग-संग विश्व धरोहर सँ विभूषित नेपालक राजधानी काठमान्डू स्थित पशुपतिनाथ मन्दिर सँ जुड़ल किछु मूल्यवान...


text:
देवताक चरित्र ( Devtak Charitra ) - खट्टर ककाक तरंग - हरिमोहन झा |
देवताक चरित्र
(खट्टर ककाक तरंग)
खट्टर कका भाङ पिउने बुत्त रहथि। हमरा हाथ मे लोटा देखि पुछलन्हि- आइ भोरे-भोर कहाँ चललाह अछि ?
हम - आइ शिवरात्रि थिकैक । महादेव पर जल ढारय जाइत छिऎन्ह ।
खट्टर कका- ई जाड़ मास। कनकन करैत। ताहि में तों भोरे-भोर पानि ढारय जाइत छहुन। से महादेव तोहर की बिगाड़लथुन्ह अछि ?
हम – खट्टर कका, अहाँ कैं त सभ बात में हॅंसिए रहैत अछि ।
खट्टर कका- हॅंसी नहिं करैत छिऔह । शिवजी त अपने शीतवीर्य थिकाह । हुनका पर जल ढारबाक कोन प्रयोजन ? ताहि सॅं बरु एक लोटा जल हमरा नेबो क गाछ में पटा देल करितह त फलो बहराइत ।
हम कहलिऎन्ह - खट्टर कका, अहाँ कैं देवता में भक्ति नहिं अछि ?
खट्टर कका बजलाह - कोन देवता में भक्ति राखय कहै छह ?
हम - सभ देवता त पुज्ये छथि ।
खट्टर कका - कोन बात लऽ कऽ ?
हम - धर्म लऽ कऽ ।
खट्टर कका - तखन कोन देवता अधर्म सॅं बाँचल छथुन्ह ? हम त सभक उतेढि जनैत छिऎन्ह। जिनकर बखिया कहह, उघारि क राखि दिऔह ! बल्कि बूझह त देवता सॅं दैत्य क चरित्र उत्तम ।
हम - खट्टर कका, अहाँ धन्य छी ! सभ ठाम उनटे गंगा बहा दैत छिऎक ।
खट्टर कका - तखन देवासुर-संग्राम पढह। दैत्य सभ वीर छल और वीर जकाँ लड़ि कऽ मरैत छल देवता लोकनि केवल छल सॅं जितैत छलाह । ई लोकनि अन्यायी तेहन छलाह जे समुद्र-मंथन सॅं जे अमृत बहराएल से अपने सभ पिबैत गेलाह और विष बहराएल से ओकरा सभक आगाँ परसि देलथिन्ह । भीरु हद सॅं बेसी । जहाँ असुर सभ चडाइ करैन्ह कि लगले त्राहि-त्राहि कऽ दौरथि ब्रह्मा क ओतय सॅं विष्णु क ओतय सॅं महेश क ओतय। स्वार्थी एक नम्बर क। अपने गरजें आन्हर। एतबा विवेक नहिं जे ककरा सॅं कोन वस्तु माड़ि। दधीचि मुनि सॅं पीठ क हड्डी मांगि लेलथिन्ह । स्वाइत ओ बज्र बनि गेल। एहन ठाम त बज्र खसि पड़य !
हम - खट्टर कका, अहाँ एकतरफा फैसला करैत छी । देवता लोकनि केहन-केहन काज कैने छथि से ने देखिऔन्ह ।
खट्टर कका पित्तें कपैत बजलाह – हौ, काज त तेहन-तेहन कैने छथि जे हुनका जल सॅं लघुशंका नहिं करी । देवता क राजा इन्द्र, से तेहन कर्म कैलन्हि जे देह में सहस्र टा छेद भऽ गेलैन्ह । दुष्ट तेहन भारी जे जहाँ ककरो तपस्या करैत देखथिन्ह कि हिनका पेट में हर बहय लगैन्ह जे कतहु इन्द्रासन ने छिना जाय । जहाँ कतहु यज्ञकार्य होमय लागल कि लगले विघ्न करक हेतु तैयार ! एखनो धरि ई बानि छुटलैन्ह अछि ?
हम - परन्तु ओ वीर केहन रहथि ?
खट्टर कका - तेहन वीर रहथि जे मेघनाद बान्हि कऽ लऽ गेलैन्ह । जे राति-दिन अमरावती में पड़ल-पड़ल अप्सरा सभक अधरासव पिबैत रहताह से युद्ध में की ठठताह ? सहस्राक्ष भेने की हेतैन्ह ? लड्बाक खातिर सहस्रबाहु होमक चाही। परन्तु ई त केवल सिंचन करबा में बहादुर। 'अहल्या' कैं उर्वरा बनैबा में चोख।
हम- खट्टर कका, देवते लोकनि क पुण्य-प्रताप सॅं पृथ्वी स्थिर छथि । यावत् पर्यन्त सूर्य चन्द्रम
खट्टर कका- सूर्य-चन्द्रमा क नाम नहिं लैह । सूर्य क प्रताप सैह छैन्ह जे हनुमानजी मूँह में धऽ लेलथिन्ह। केतु कतेक बेर उगिलि कऽ छोड़ने छैन्ह तकर हाल उषा और कुन्ती जनैत छथिन्ह। स्वाइत ज्योतिष मे हिनका पापग्रह कहैत छैन्ह ! तखन गायत्री मन्त्र में तेज कहाँ सॅं आबौ ? कतबो 'धियो योनः प्रचोदयात्' कै ने किछु फल नहि बहराइत अछि । जौं 'सविता' क कोनो गुण हमरा लोकनि में अबैत अछि त यैह जे 'प्रसविता' क कार्य बढिया जकाँ सम्पादन करैत छी। और चन्द्रमा त तेहन कीर्ति कऽ गेल छथि जे अद्याबधि मूँह में विद्यमान छैन्ह। ई लांक्षन 'यावच्चन्द्रदिवाकरौ' छूटयबला नहिं । स्वाइत छयरोग सॅं ग्रसित भेलाह ! गुरुपत्नीओ क विचार नहिं । एहन महापातक में त गलित-कुष्ट भऽ जाय । पांडुरोग भेलैन्ह से कोन आश्चर्य !
हम - खट्टर कका, देवता लोकनि अज अविनाशी होइत छथि
खट्टर कका- हॅं, 'अज' कही बकरा कैं और 'अवि' नाम भेड़ाक छैक । तकर नाशक त अवश्य होइ छथि । 'अजापुत्रं बलिं दद्यात् देवो दुर्बलघातकः ।' से यज्ञ भाग लेबा काल ई लोकनि अपना में तेना उपरौंझ करै जाइ छथि जे की महापात्र (कंटाह) सभ करताह !
हम- खट्टर कका, छोटका-छोटका देवता क छोडू । बड़का में तिन टा छथि- ब्रह्मा, विष्णु, महेश ।
खट्टर कका बजलाह - तखन बड़को क सुनिये लैह । ब्रह्मा सोझे बोका थिकाह । चारिटा मूँह रहने की हेतैन्ह ? कहियो कोनो काज हुनका बुतें पार नहिं लगलैन्ह । जखन-जखन देवता सभ सहायतार्थ पहुँचल छथिन्ह तखन-तखन की त विष्णु क ओतय जाउ । अर्थात् हमरा सॅं किछु नहिं हैत। ई अपने साक्षी-गोपाल जकाँ पद्मासन लगौने बैसल ! एहन भुसकौल त कोनो देवता नहिं ।
हम - खट्टर कका, सृष्टि क आदि मूल कैं अहाँ एना कहैत छिऎन्ह ?
खट्टर कका - आदि मूल की रहताह? ओ त अपने विष्णु क ढोढी सॅं बहरायल छथि - कमलनाल सॅं । और नहिंए बहरैतथि सैह नीक छल । सत्ययुग मे जन्म लऽ कऽ ओ जेहन कृत्य कैलन्हि तेहन कलयुगो में केओ नहिं कैलक। चारू वेद क कर्ता और से कतहु अपन कन्या क
हम - खट्टर कका, ओ सभक पितामह थिकाह ।
खट्टर कका- यदि ओ वास्तव में सभक पितामह त सौंसे संसार छगरेगोत्र बूझह । नामो त 'अज' (बकरा) छैन्ह । बूझह त ई सृष्टिए वर्णसंकर थीक । एही द्वारे ब्रह्मा एखन धरि बारल छथि । पंचदेवतो क पूजा में हिनका स्थान नहिं छैन्ह । मिथिला में ब्रह्मा क मंदिर कतहु देखलहुन अछि ? सभ देवता क पूजा भऽ चुकला उत्तर दू चारि टा अक्षत जे शेष बचैत छैक से हिनका पर छिटि देल जाइ छैन्ह । जेना अछोप क पात पर भात !
हम - खट्टर कका, सभ में पैघ छथि विष्णु भगवान ।
खट्टर कका बजलाह - ओहन छलिया त केओ नहिं । कतहु मोहन रूप बनि स्त्री कैं फुसियबैत छथि । कतहु मोहनी रूप बनि पुरुष कैं परतारैत छथि। मधु-कैट्भ, सुन्द-उपसुन्द; सभ कैं त छले सॅं मारलन्हि अछि । जालंधर कै स्त्री वृन्दा सॅं तेहन जाल कैलथिन्ह जे अन्तिम विन्दु धरि पहुँचा देलथिन्ह । एहन जालिया दोसर के हैत ?
हम- परन्तु ओ अवतार लऽ कऽ केहन-केहन काज कैने छथि से नहिं देखैत छिऎन्ह ?
खट्टर कका- सभ काज त तेहने छैन्ह। छल, कपट ओ स्वार्थ सॅं भरल। बेचारा बलि सॅं तेहन छल कैलथिन्ह जे ओ बलिदाने पड़ि गेल । हमरा त बुझि पड़ै अछि जे ओही सॅं 'बलिदान' शब्द बनल अछि एहन प्रपंची कतहु लोक भेल अछि ? कतहु भाइ सॅं भाइ कैं फुटका लेब, कतहु बाप सॅं बेटा कैं । कतहु स्वामी सॅं स्त्री कैं । कशिपु सॅं वैर, प्रह्लाद सॅं नाता ! रावण कैं मारि विभीषण कैं राज ! वृषभानु क जमाय सॅं संगे नहिं, और हुनका बेटी सॅं रास ! दुःशासन एक टा चीर हरण कैलक ताहि पर त महाभारत मचि गेल और ई जे एतेक चीरहरण कैलन्हि से भागवते भऽ कऽ रहि गेल ! हमरा त बुझि पड़ैत अछि जे वैह चोरौलहा साड़ी सभ द्रौपदी क आगाँ ढेरी लगा देने होइथिन्ह । यावत अपन स्वार्थ रहलैन्ह ता धरि त वृन्दावनविहारी बनल रहलाह और काज निकसि गेला पर सोझे मथुरा क बाट । फेर किऎक एको बेर घुरि कऽ पुछारी करथिन्ह जे राधा वा ललिता कोना छथि । जे यशोदा ओतेक माखन-मिसरी खोऎल्थिन्ह तिनके कोन यश देलथिन्ह ? बुझी त ई ककरो दोस्त नहिं । अपना मतलब क यार । अपन काज साधक हेतु माछ, काछु, वराह - कोन-कोन रूप ने धारण कैलन्हि अछि ! एहन बहुरुपिया के हैत ? ने नरसिंह रूप धारण करैत देरी, ने बुद्धदेव बनैत । राम बनि धनुष तोडैत छथि, परशुराम बनि फरुसा भजैत छथि। कहियो स्त्री कैं घर में छोडि वन क बाट धरताह । कहियो अपने घर में रहि स्त्री कैं वन क बाट धरौताह । एहने-एहने अङ्गबेङ्गल काज करै मे त मने लगैत छैन्ह । एक अवतार में माइक घेंट छोपै छथि, दोसर में मामकैं पटकि कऽ मारैत छथि। आब कल्कि अवतार लऽ कऽ नहिं जानि की करताह !
हम - खट्टर कका, ई सभ त भगवान क लीला थिकैन्ह ।
खट्टर कका- हॅं, भगवान खेलाइत रहै छथि ! असल में केओ 'गार्जियन' त उपर में छैन्ह नहि । जेना-जेना मन में अबै छैन्ह से करै छथि । ई नेनमति कि कहियो छुटयबाला छैन्ह ! भरि जन्म बूझह त नाबालिगे रहताह । एही राम वा कृष्ण क मुर्ति में कतहु दाढी-मोंछ देखलहुन अछि ?
हम - खट्टर कका, ई त वेश कटगर गप्प कहल । परन्तु विश्व कैं पालन करबाक भार त हुनके उपर छैन्ह ?
खट्टर कका- पालन की करताह ? तेहन भारी आलस्यविलासी जे सदा क्षीरसागर शयन ! सदिखन सासुरे में पड़ल ! देवता सभ बहुत गोहारि करथिन्ह त एक बेर गरुड़ पर चढताह और जा कऽ सुदर्शन चक्र सॅं काज कऽ औताह, तकरा बाद फेरि वैह लक्ष्मी-मुखकमल-मधुव्रत ! राति-दिन सासुर में पड़ल-पड़ल लोक मौगियाह भऽ जाइत अछि । हौ, जकरा पर संसार भरि क हिसाब-किताब करबाक भार होइक से कतहु एहन अहदी भेल रहय ? परन्तु हिनका डाँटौ के ? कहियो भृगु सन ब्राह्मण सॅं पाला पड़ि जाइत छैन्ह तखन बुझैत छथि । असल में तैं ई ब्राह्मण सॅं हड़कलो रहैत छथि । जौं हिनका में कनेको ब्राह्मण क भक्ति रहितैन्ह त हमरा कपार पर दरिद्रा किऎक रहितथि ?
हम - तखन त आब एकेटा बाँकी रहलाह महेश !
खट्टर कका क आँखि और लाल भऽ गेलैन्ह । बजलाह - महेश त सहजे अल बटाहे छथि । आक-धथूर चिबौने, बेमत्त भेल ! हुनका ने जाति-पाँतिक ठेकान, ने छूआ-छूतिक विचार । भूत-प्रेत-बैताल क संग डाँड़ मे चाम लपेटने, हाड-मुंड लऽ कऽ श्मशान में क्रीड़ा करैत ! लोक एना करय त अघोरी कहाबय । एही द्वारे महादेव क प्रसाद केओ खाइत छैन्ह !
हम - वास्तव में महादेव क प्रसाद लोक नहिं खाइत छैन्ह । परन्तु हमरा ई कारण नहिं ज्ञात छल ।
खट्टर कका- कारण यैह जे महादेव नास्तिक छलाह । ई ने कहियो टीक रखलैन्ह ने जनउ । माथ पर जटा, गर में साँप । हौ, बरद पर केओ चढैत अछि ? ई त सभटा धर्म-कर्म डुबा देलन्हि । बूझह त हिनका सन नास्तिक आइ धरि केओ नहिं भेल । स्वाइत सभ मिलि कऽ हिनका जहर दऽ देलकैन्ह !
हम - खट्टर कका, महादेवजी निर्विकार छथि ।
खट्टर कका - सोझे निर्विकार नहिं बुझहुन । ससुर नेओत नहिं देलकैन्ह त गर्दनिए छोपि लेलथिन्ह । एम्हर ससुर क त ई हाल और ओम्हर ससुर क बेटी कैं सदिखन माथे पर चढौने ! ई त कलयुगो कैं जितलन्हि ।
हम - परन्तु महादेवजी आशुतोष छथि । हुनका प्रशन्नो होइत ने देरी ।
खट्टर कका- हॅं , जहाँ केओ दू टा बेलपात चढा देलकैन्ह कि लगले-वरं ब्रूहि । वर देमय काल औढर ढरन। तैं की भेलैन्ह जे भस्मासुर अपने माथ पर हाथ देमय लगलैन्ह । सभ दैत्य बुझी त हिनके सहकाओल अछि । देवता में एहन भोला नाथ दोसर भेटबे कोन करतैक? औखन धरि 'धनिकक बुडिबक शिव अवतार' कहबैत छथि । हौ, हम त अपना भरि चेष्टा कैल जे बमभोला सॅं किछु झीटी, परन्तु कहाँ एखन धरि हाथ लगलाह अछि ? एहन मदक्की क कोन भरोस ?
हम - खट्टर कका, तखन सभ देवता में श्रेष्ठ अहाँ किनका बुझैत छिऎन्ह ?
खट्टर कका- कोना कहिऔह ? स्वयं देवतो लोकनि एकर मिमांसा नहिं कय सकलाह अछि । महादेव विष्णु कैं पैघ मानैत छथिन्ह । विष्णु महादेव कैं पैघ मानैत छथिन्ह । रामजी रामेश्वर महादेव बना कऽ पुजैत छथि । महादेव राम नाम कैं गुरुमंत्र बूझि जप करैत छथि । सीताजी गौरी क पूजन करैत छथि । गिरिजा सीताजी क ध्यान धरैत छथि । पार्वती महादेव क आराधना करैत छथि । महादेव दुर्गा क स्तुति करैत छथि । तेहन गड़बड़ाध्याय छैक जे देवतो लोकनि कैं नहिं बुझि पड़ैत छैन्ह जे के छोट के पैघ । नहिं त महादेव क विवाह मे कतहु गणेश क पूजन हो ! बाप क विवाह में बेटा क पूजा ! देवता क बाते सभ उटपटांग होइत छैन्ह ।
हम – ई देवता लोकनि क सौजन्य थिकैन्ह। जे जेहन पैघ से ततेक विनयी।
खट्टर कका- तों 'देवानां विप्रः' थिकाह ! हौ, देवता सन झगड़ाहु के भेटतौह ? ई लोकनि अपना में तेना लड़ैत गेलाह अछि जे की बटेर लडत ! पहिने त "अहाँ हमर पूज्य त अहाँ हमर पूज्य"। और जहाँ केओ कनेक सनका देलक कि लगले भिड़न्तो होइत देरी नहिं । इन्द्र और कृष्ण में , कृष्ण और महादेव में , महादेव और गणेश मे, कोना-कोना उठापटक भेल छैन्ह से बुझबाक हो त पुराण देखह। और अन्त में फेर वैह स्तुति। अहाँ पैघ त अहाँ पैघ ! हौ, ई लोकनि असाध्य छलाह ।
हम - खट्टर कका, सभ देवता कैं त अहाँ अकार्य के बुझैत छिऎन्ह, तखन सृष्टि क काज कोना चलैत छैक ?
खट्टर कका भङ्घोटना हाथ में लैत बजलाह - असल मे बूझह त एक्के टा देवता तेज छथि । और ओ छथि कामदेव । ब्रह्मा, विष्णु, महेश- तीनू हुनका सॅं हारल छथि । जखन बडके क ई हाल त - कुत्र गण्यो गणेशः ! हिनका पछाडयबाला आइ धरि केओ नहिं जन्म लेलक । तैं हिनका हम सभ सॅं प्रबल देवता मानैत छिऎन्ह । यावत पर्यन्त सृष्टि क प्रवाह चलैत छैक तावत पर्यन्त कामदेव क सत्ता के अस्वीकार कय सकैत अछि ? ई पंचभूतमय शरीर हिनके पंचशर प्र साद थीक । और जाहि दिन ई देवता अपन वाण तरकस में राखि प्रस्थान करताह ताहि दिन प्रलये बूझह । सृष्टिक लोपे कैं त प्रलय कहैत छैक !
हम - तखन कामदहन क जे उपाख्यान छैक ?
खट्टर कका- तकर उनटे अर्थ पौराणिक लोकनि बुझैत छथि । कामदहन मे तृतिया-तत्पुरुष छैक - कामेन दहनम् । चौरासियो लाख योनि हिनका अग्नि सॅं दग्ध होइत अछि । देखह, हिनक जतेक नाम छैन्ह सभ सॅं यैह बात सूचित होइ अछि । सभ कामना सॅं प्रबल – तैं कामदेव । लोक कैं मत्त कैनिहार – तैं मदन । मन कैं मथि कऽ छोडि दैत छथिन्ह – तै मन्मथ । विरहिनीक जान मारैत छथिन्ह – तै मार । आनन्दक स्वामी थिकाह – तै रतिपति ।
हम- तखन महादेवजी हुनका नहिं जितने छथिन्ह ?
खट्टर कका- महादेव हुनका की जितथिन्ह ? वैह महादेव कैं जितने छथिन्ह । जाहि सॅं एखन धरि महादेवजी अर्द्धनारीश्वर कहवैत छथि । पौराणिक बुझै छथि जे शिवजी मदन कैं भस्म कऽ देलथिन्ह । हम बुझैत छी जे मदने हुनका भस्ममय बनौने छथिन्ह । नहिं त स्त्री क वियोग में दोसर केओ किऎक ने भस्म रमबैत अछि ? हौ, यदि ओ वास्तव मे मदन-विजय कैने रहितथि त गणेश क श्रीगणेश कोनाहोइतैन्ह ?
हमरा निरुत्तर देखि खट्टर कका पुनः अपना तरंग में बहय लगलाह । बजला ह – हौ, असल में बुझह त कामदेव महादेव, सभ एक्के थिकाह । जैह हर ,सैह मार । जैह अनंग , सैह दिगम्बर । मन मे उत्पन्न होइ छथि तैं मनोभव । हिनके स सृष्टि उत्पन्न होइ अछि तैं भव । बूझह त असली सृष्टिकर्ता यैह थिकाह । ब्रह्मा, विष्णु, महेश - सभ हिनके भिन्न-भिन्न स्वरूप थिकथिन्ह । अपने सॅं उत्पन्न भऽ जाइत छथि तैं स्वयंभू । देखऽ में नहिं अवै छथि तैं निराकार। सभ ठाम व्यप्त छथि तैं सर्वव्यापी । अन्त नहिं छैन्ह तैं अनन्त । 'भग' सॅं संयुक्त , तैं भगवान । एखन शिवलिंग पर जे जल ढारऽ लेल जे जाइ छहुन से हिनके पूजा होइ छैन्ह कि अनकर ?
हम - खट्टर कका, अहाँक त सभ टा बात अद्भूते होइ अछि ।
खट्टर कका - ठीक कहैत छिऔह । असली देवता थिकाह कामदेव । वैह श्रृष्टि क मूलकर्ता छथि । तैं सर्वदा सॅं हुनके पूजा होइत आएल छैन्ह । केओ एक अंगक पूजा करैत अछि, केओ दोसर अंग क । परन्तु विचारि कऽ देखने तत्व एक्के - चाहे शैव में देखह चाहे शाक्त में । लिंग पूजा क मर्म बुझबाक हो त लिंगपुराण देखह -
लिंगवेदी उमादेवी लिंगं साक्षान्महेश्वरः ।
तयोः सम्पूजनादेव देवी देवश्च पूजितौ ॥
मूलतत्व सैह थिकैक । आब लोक ओकरा द्वैतवाद कहौ वा अद्वैतवाद अथवा विशिष्टाद्वैत । ताहि सॅं हमरा झगड़ा नहिं ।
हमरा मुँह तकैत देखि खट्टर कका बजलाह – तों भतिज थिकाह । बेसी खोलि कऽ कोना कहिऔह ? एखन शिवालय में जा कऽ ध्यान सॅं देखह गऽ त शिवलिंग ओ जलढरी - दुहूक रहस्य बुझबा में आबि जैतौह !
Harimohan Jha Ki Kahaniya
Maithili Story
- asked 8 months ago
- B Butts


text: कलकत्ता. मिथिला महोत्सव केर सातम दिनक कार्यक्रम विगत रवि 10 फरवरी कें स्थानीय तारासुन्दरी पार्क मे संपन्न भेल. मिथिला विकास परिषद् कोलकाता द्वारा आयोजित नौ दिवसीय मिथिला महोत्सव केर सात दिनक कार्यक्रम केर समीक्षा हेतु कोर कमेटी केर बैसार केन्द्रीय कार्यालय मे आगामी रवि कें सांझ आयोजित होयत. ई जनतब परिषद् केर राष्ट्रीय अध्यक्ष अशोक झा देलनि अछि. ओ कहलनि जे महोत्सवक आठम दिन 'आउ-बैसू-बाजू-खाउ' कार्यक्रम आयोजित होयत. ई एकदम अलग आयोजन अछि. एकर तिथि निर्धारण ओ रूपरेखा पर विमर्श हेतु 15 सदस्यीय कोर कमेटी रविदिन परिषद् कार्यालय मे बैसत. ओना नवम आ अंतिम दिनक कार्यक्रम निर्धारित भ' चुकल अछि. महोत्सवक अंतिम दिन 21 अप्रील कें महाजाति सदन मे अशोक झा लिखल 'कमउआ पूत' नाटक केर मंचन निर्धारित अछि. 'आउ-बैसू-बाजू-खाउ' नामक कार्यक्रम नाम सं त' सुअदगर बुझना जा रहल अछि. विस्तृत जनतब हेतु बैसारक इन्तजार. (Report: मिथिमीडिया ब्यूरो)


text:
पूर्णिया
पूर्णिया भारतक बिहार प्रान्तक एक जिला एवं जिला मुख्यालय छी। एतसँ नेपाल तथा पूर्वोत्तर भारत जाएक रास्ता ऐछ। एन एच ३१ जे कि इस्ट-वेस्ट कोरीडरक हिस्सा छी उत्तर भारतक आसाम, सिक्कीम, मेघालय, अरुणाचल, त्रिपुरा, नागालैंड, मणीपुर, मिजोरम तथा भुटानस जोडति अछि । पूर्णिया पुर्वी बिहारक सबसँ पैग नगर अछि । ई नगर स्वास्थ्य सेवा, मोटर पार्ट, अनाज आ किराना मंडीके कारण पूरे पूर्वी भारतम विख्यात अछि। मुगल कालसँ ही पूर्णिया प्रशासनिक दृष्टीकोणसँ महत्वपूर्ण स्थान रहल अछि, अंग्रजी हुकूमतके दौरमे एतसँ आस-पासक इलाकासभ पर नियंत्रण कएल जाएत छल । वर्तमानमें पूर्णिया प्रमंडलीय मुख्यालय छी जेकर अन्तर्गत पूर्णिया, कटीहार, अररिया आ किशनगंज जिला आबैत अछि ।
पूर्णिया, सौरा नदीक पूर्वी किनार पर स्थित नगर अछि । एतसँ कारागृह तथा कार्यालयसभक इमारतसभ बढिया हालत मे अछि । कम्बल, चटाइसभ आ सरसोंक तेल पेरौन आदि के काम होएत अछि तथा एतक उत्पादित वस्तुसभ एतहि खपि जाएत अछि ।
इतिहास[सम्पादन करी]
सन्दर्भ सामग्रीसभ[सम्पादन करी]
एहो सभ देखी[सम्पादन करी]